বাই বাই ২০১৪ – আওয়ার নিউজ\nবাই বাই ২০১৪\nবাই বাই ২০১৪। অনন্ত কালস্রোতের তরী বেয়ে আজ মধ্যরাতে বিদায় নেবে আরো একটি খ্রিষ্টীয় বছর। জাতীয় ও আন্তর্জাতিক পরিমন্ডলের নানা ঘটনা-দুর্ঘটনার সাক্ষী হয়ে ইতিহাসের অংশ হিসেবে বছরটি ঠাঁই নেবে সেই অনন্ত কালের গর্ভেই। গ্রেগরিয়ান ক্যালেন্ডারের বারোটি পুরাতন পাতাকে বিদায় জানিয়ে নতুন বছরকে বরণ করবে বিশ্ববাসী। মধ্য রাতের আঁধার ঠেলে চোখ ধাঁধাবে আতশবাজির ঝলকানি। বর্ষবরণের আরো কত শত আয়োজন নিয়ে মেতে উঠবে অগুনতি তরুণ-তরুণী, শিশু। রাত ১২টা ১ মিনিটে শুরু হবে ইংরেজি নববর্ষ বরণের আলোকোজ্জ্বল উৎসব। বিদায় ২০১৪! স্বাগতম ২০১৫! হ্যাপি নিউ ইয়ার!\nএক বছরের আনন্দ-বেদনা, সাফল্য-ব্যর্থতার পটভূমিতে আমাদের এই প্রিয় বাংলাদেশ নতুন বছরে সব বিপর্যয় কাটিয়ে উঠবে এমনটাই প্রত্যাশা করেন দেশবাসী। দেশে এক রাজনৈতিক সংঘাতময় পরিস্থিতির ভেতর কাল জানুয়ারির পয়লা দিন। যে প্রত্যাশার বিশালতা নিয়ে ২০১৪ কে বরণ করা হয়েছিল, সেই প্রত্যাশার সব পূরণ না হলেও যা পাওয়া গেছে তাও কম নয়। কৃষি, অর্থনীতি, শিক্ষা, সংস্কৃতি, রাজনীতিসহ সার্বিক প্রেক্ষাপট বিশ্লেষণে বলা যায়, নতুন বছর ২০১৫ সালের কাছে অনেক প্রত্যাশার বীজ বুনে বিদায় নিয়েছে ২০১৪।\nবছরটি বিদায় নিতে নিতে বেশ কয়েকটি বেদনাদায়ক ঘটনার মুখোমুখি হতে হয়েছে আমাদের। আবার এ বছরের শেষ ও শুরু দুটোই হরতালের মধ্যদিয়ে। যুদ্ধাপরাধী এ টি এম আজহারুল ইসলামের মৃত্যুদন্ডের রায়ের প্রতিবাদে বছরের শেষদিন বুধবার এবং প্রথমদিন বৃহস্পতিবার দেশব্যাপী সকাল-সন্ধ্যা হরতালের ডাক দেয় জামায়াতে ইসলামী। এই কর্মসূচির মধ্যদিয়েই চলতি বছর শেষ হচ্ছে হরতালে। আবার নতুন বছরের শুরুও হচ্ছে হরতালে। ফলে হরতালে রক্তঝরা বা জানমাল ক্ষয়ের আশঙ্কা ও চরম হতাশা নিয়েই কাটছে ২০১৪ বিদায় বছরের শেষদিন। ২০১৫ নতুন বছরের প্রথম দিনটিও আসন্ন অস্বস্তি, উদ্বেগ ও অজানা আশঙ্কা নিয়ে। এর মধ্য দিয়েই বিদায় ও নতুন বছরের শেষ এবং প্রথম দিন পড়ল রাজনৈতিক অস্থিরতার মধ্যে।\nএর একদিন আগে সোমবার হরতাল পালন করে বিএনপি নেতৃত্বাধীন ২০ দলীয় জোট। হরতালে পিকেটারের ইটের আঘাতে প্রাণ যায় এক স্কুল শিক্ষিকার। এ ছাড়া যানবাহনে দুর্বৃত্তদের দেয়া আগুনে বেশ কয়েকজন দগ্ধ হন।\n২০১৪ বছরের ৫ জানুয়ারি নির্বাচনের পর পুরো বছর মাঝে মাঝে কিছু উষ্ণতা ছড়ানো ছাড়া মোটামোটি শান্তই ছিল রাজনৈতিক পরিবেশ। তবে ৫ জানুয়ারির একতরফা নির্বাচনের পর রাজনৈতিক অস্থিরতা এবং একের পর এক আন্দোলন না হলেও সর্বত্র উদ্বেগ, উৎকণ্ঠা ও অনিশ্চয়তা বিদ্যমান ছিল।\nনতুন বছরের ৫ জানুয়ারিকে ঘিরে বিএনপি ও আওয়ামী লীগের পাল্টাপাল্টি কর্মসূচি আগাম উদ্বেগ তৈরি করেছে। একই সঙ্গে বিএনপি নেতৃত্বাধীন ২০ দলীয় জোটের দাবি আদায়ে সরকারকে বাধ্য করতে আন্দোলনে ফেরার লাগাতার কর্মসূচি হুমকিও নতুন বছরে নিয়ে আসছে অনিশ্চয়তা, অস্থিরতা এমনকি জানমাল ও রক্তক্ষয়ের আশঙ্কাও করছে সর্বমহল।\nবছরের শেষ সময়ে এসে কমলাপুরে ট্রেন-কাভার্ড ভ্যান সংঘর্ষে ৬টি প্রাণের ঝরে যাওয়াসহ পাবনা সিরাজগঞ্জে বাস দুর্ঘটনায় আরও কিছু মৃত্যু দেখতে হল আমাদের। বছরের শেষে রাজধানীর শাহজাহানপুরে পাইপে পড়ে শিশু জিহাদের করুণ মৃত্যু এবং তাকে জীবিত উদ্ধারে কর্তৃপক্ষের ব্যর্থতা যেমন দেশবাসীকে ব্যথিত করেছে, তেমনি জিহাদকে উদ্ধারের চেষ্টায় কিছু লড়াকু তরুণের উদ্ভাবনী ক্ষমতা আশাবাদী করেছে মানুষকে। এমন তরুণদের হাত ধরেই আমরা ২০১৫ সালে প্রবেশ করতে চাই। যারা সব ব্যর্থতা ঘুচিয়ে দিয়ে আমাদের নিয়ে যাবে সাফল্যের দুয়ারে।\nবছরের একেবারে শেষ প্রান্তে এসে ফের দুর্ঘটনায় পড়ে আরেকটি বিমান। ২৮ ডিসেম্বর মালয়েশিয়ার এয়ারএশিয়া এয়ারলাইন্সের ইন্দোনেশিয়া ইউনিটের একটি বিমান ১৬২ জন আরোহী নিয়ে নিখোঁজ হয়। পরে জাভা সাগরে এর ধ্বংসাবশেষ পাওয়া যায়। এর আগেও ২৩৯ জন আরোহী নিয়ে নিখোঁজ হয় মালয়েশিয়া এয়ারলাইন্সের অত্যাধুনিক বোয়িং। মালয়েশিয়ার আরেকটি বিমান মধ্য আকাশেই ক্ষেপণাস্ত্রের আঘাতে চূর্ণবিচূর্ণ হয়ে যায়। অবিশ্বাস্য দুর্ঘটনা ও বিপুল প্রাণহানির কারণে মালয়েশিয়া এয়ারলাইন্স বিশ্বের বিমান দুর্ঘটনার ইতিহাসে স্থায়ী আসন নিয়েছে যেন।\n২০১৪ সালে আশায় বসতি ছিল আমাদের। সেই ২০১৪ সালে আমরা প্রবেশ করেছিলাম প্রচন্ড এক শংকা ও অনিশ্চয়তা মাথায় নিয়ে। বছরের শুরুতে ৫ জানুয়ারি দশম জাতীয় সংসদ নির্বাচন। বিএনপি নেতৃত্বাধীন জোট সেই নির্বাচন বর্জন করেছে। তত্ত্বাবধায়ক সরকার ইস্যুতে দেশজুড়ে তখন চরম অস্থিরতা। এ অস্থিরতার মধ্যেই হয়ে গেল নির্বাচন। ৩০০ সংসদীয় আসনের মধ্যে ১৫৩টিতে প্রার্থীরা বিনা প্রতিদ্বন্দ্বিতায় নির্বাচিত হলেন। নির্বাচনের পর দেশের বিভিন্ন স্থানে ঘটতে থাকল সাম্প্রদায়িক হামলা-নির্যাতনের ঘটনা। এরই মধ্যে দশম জাতীয় সংসদে নির্বাচিত সদস্যরা শপথ নিলেন। সংসদে আবারও আওয়ামী লীগের নিরংকুশ সংখ্যাগরিষ্ঠতা। প্রধান বিরোধী দলের আসনে জাতীয় পার্টি।\nসংখ্যাগরিষ্ঠ দল আওয়ামী লীগ সংসদ নেতা নির্বাচিত করেছে প্রধানমন্ত্রী শেখ হাসিনাকে। আর বিরোধীদলীয় নেতা হয়েছেন জাতীয় পার্টির সিনিয়র প্রেসিডিয়াম সদস্য রওশন এরশাদ। দেশের অন্যতম বড় দল বিএনপি সংসদের বাইরে। জনমনে শংকা, নতুন নির্বাচনের দাবিতে তারা বছরজুড়ে আন্দোলন করবেন নিশ্চয়ই। কী হবে তার স্বরূপ? সহিংসতা, হরতাল-অবরোধ, অস্থিরতা- এসব কি চলতেই থাকবে?\nএ অনিশ্চয়তা নিয়েই যাত্রা শুরু হয়েছিল বিদায়ী বছরটির। স্বস্তির বিষয়, ২০১৪ সাল মোটের ওপর শান্তিপূর্ণভাবেই কেটেছে। যে কারণেই হোক, রাজনীতিকরা সহিংসতার পথ পরিহার করেছেন। ৫ জানুয়ারির নির্বাচনের আগের অবস্থা আর ফিরে আসেনি। তবে কোথায় যেন একটি অস্বস্তিকর অবস্থা রয়ে গেছে! এ শান্তিপূর্ণ অবস্থা কতদিন থাকবে, তা নিয়ে রয়েছে সংশয়। তাই রাজনৈতিক উত্তেজনার বীজ রয়েই গেছে। ফলে যে অনিশ্চয়তা নিয়ে আমরা ২০১৪-তে প্রবেশ করেছিলাম, সেই একই অনিশ্চয়তা নিয়েই প্রবেশ করব ২০১৫ সালে।\nজাতীয়, রাজধানী, বিশেষ সংবাদ Comments Off on বাই বাই ২০১৪ সংবাদটি প্রিন্ট করুন\n« ‘খালেদা জামায়াতের আমির বলেই নেতাকর্মীরা শুনে না তার কথা’ (পূর্বের সংবাদ)\n(পরের সংবাদ) বিএনজিপির সংযুক্ত আরব আমিরাত কমিটি গঠন »


জাহাঙ্গীলনগর বিশ্ববিদ্যায়ের উপাচার্য অধ্যাপক ফারজানা ইসলাম স্বেচ্ছায় পদত্যাগ না করায় সর্বাত্মক ধর্মঘটের ঘোষণা - সাভার বার্তা\nসোমবার ( রাত ৯:২৪ )\nজাহাঙ্গীলনগর বিশ্ববিদ্যায়ের উপাচার্য অধ্যাপক ফারজানা ইসলাম স্বেচ্ছায় পদত্যাগ না করায় সর্বাত্মক ধর্মঘটের ঘোষণা\nনিজস্ব প্রতিবেদক: জাহাঙ্গীলনগর বিশ্ববিদ্যায়ের উপাচার্য অধ্যাপক ফারজানা ইসলাম স্বেচ্ছায় পদত্যাগ করবেন না বলে জানিয়েছেন।\nএদিকে নির্ধারিত সময়ের মধ্যে উপাচার্য পদত্যাগ না করায় বুধবার থেকে দুই দিনের সর্বাত্মক ধর্মঘটের ঘোষণা দিয়েছেন আন্দোলনকারী শিক্ষক-শিক্ষার্থীরা। মঙ্গলবার উপাচার্যের প্রতি লাল কার্ড প্রদর্শন কর্মসূচি শেষে বুধ ও বৃহস্পতিবার সর্বাত্মক ধর্মঘটের ঘোষণা দেন আন্দোলনের মুখপাত্র অধ্যাপক রায়হান রাইন। তবে বিভাগগুলোর চূড়ান্ত পরীক্ষা এই ধর্মঘটের আওতার বাইরে থাকবে।\nমঙ্গলবার (১ অক্টেবর) দুপুরে উপাচার্য অধ্যাপক ফারজানা ইসলাম স্বেচ্ছায় পদত্যাগ করবেন না বলে সংবাদ সম্মেলনে জানিয়েছেন। তিনি বলেন, বিচার-বিভাগীয় তদন্তের যে দায়িত্ব আমাকে আন্দোলনকারীরা দিয়েছে, সেটি অযৌক্তিক। আমি নিজের বিরুদ্ধে তদন্ত করতে বা চাইতে পারি না। এটি সরকার অথবা বিচার বিভাগ চিন্তা করবে। এখানে অযৌক্তিক দাবি নিয়ে আমাকে স্বেচ্ছায় পদত্যাগে আহ্বান করা হচ্ছে।\nতিনি আরও বলেন, যেহেতু তাদের দাবিতে যুক্তি নেই। তাই পদত্যাগে আমি ইচ্ছা প্রকাশ করছি না। বিচারিক প্রক্রিয়ায় আমি যেতে পারি না। আমি ইউজিসি, শিক্ষা মন্ত্রণালয়ের সঙ্গে কথা বলেছি। আমার পক্ষে তো এটিই করা সম্ভব। তদন্তের বিষয়ে ইউজিসি কোন চিঠি দেয়নি বলেও জানান তিনি।\nদুর্নীতির তদন্ত ও বিচার প্রসঙ্গে উপাচার্য বলেন, আচার্যের কাছে শিক্ষা মন্ত্রণালয় থেকে খবর যাবে। যদি তারা মনে করে তদন্ত করা উচিত, তাহলে অবশ্যই তারা করবে। সেক্ষেত্রে আমার দিক থেকে যতটুকু সহযোগিতা করা সম্ভব আমি করবো।\nঅন্যদিকে দুর্নীতির অভিযোগকে মিথ্যা আখ্যা দিয়ে পাল্টা কর্মসূচি ঘোষণা করেছে উপাচার্যপন্থী শিক্ষকরা।\nমঙ্গলবার উপাচার্যপন্থী শিক্ষকদের সংগঠন ‘বঙ্গবন্ধু শিক্ষক পরিষদ’ প্রেরিত এক প্রেস বিজ্ঞপ্তিতে আগামীকাল বুধবার মানববন্ধন ও বৃহস্পতিবার দিনব্যাপী জনসংযোগ কর্মসূচির কথা জানানো হয়েছে।\nPrevious Post: এবার মা দুর্গার আগমন ও গমনের বাহন কিসে? কী তার ফল?\nNext Post: আশুলিয়ায় মানহীন ওষুধ কারখানায় র্যাবের অভিযান: মালিককে ৩ মাস কারাদন্ড ও ১৫ লক্ষ টাকা জরিমানা


হাসপাতালে এক ইঞ্চি জায়গা ফাঁকা থাকলেও রোগী ভর্তি করা হবে: স্বাস্থ্যমন্ত্রী - Bhorer Kagoj\nটস জিতে লিটনের নেতৃত্বে ফিল্ডিংয়ে টাইগাররা\nদেশের গোপন তথ্য পাচারের দায়ে মওদুদ গ্রেপ্তার হন: প্রধানমন্ত্রী\nপ্রচ্ছদ স্বাস্থ্য হাসপাতালে এক ইঞ্চি জায়গা ফাঁকা থাকলেও রোগী ভর্তি করা হবে: স্বাস্থ্যমন্ত্রী\nহাসপাতালে এক ইঞ্চি জায়গা ফাঁকা থাকলেও রোগী ভর্তি করা হবে: স্বাস্থ্যমন্ত্রী\nপ্রকাশিত: এপ্রিল ১, ২০২১ , ৩:০৯ অপরাহ্ণ আপডেট: এপ্রিল ১, ২০২১ , ৩:১৪ অপরাহ্ণ\nহাসপাতালগুলোতে এক ইঞ্চি জায়গা ফাঁকা থাকতে রোগী ভর্তির সর্বাত্মক চেষ্টা করা হবে বলে জানিয়েছেন স্বাস্থ্যমন্ত্রী জাহিদ মালেক স্বপন। করোনার বর্তমান পরিস্থিতির জন্য আমাদের খামখেয়ালিই দায়ি বলে মন্তব্য করেছেন তিনি।\nবৃহস্পতিবার বেলা ১১টার দিকে ভার্চুয়াল মিটিংয়ের মাধ্যমে ঢাকা মেডিকেল কলেজ হাসপাতালের করোনা ইউনিটের নতুন ১০টি আইসিইউ বেড উদ্বোধন কালে স্বাস্থ্যমন্ত্রী এসব কথা বলেন।\nদুই সপ্তাহ আগে ঢাকা মেডিকেলের ২ নম্বর ভবনে করোনা ইউনিটের আইসিইউতে আগুন লেগে ১৪টি বেড ক্ষতিগ্রস্ত হয়। এরপর থেকেই নতুন ১০টি বেড চালু করার প্রক্রিয়া শুরু করে হাসপাতাল কর্তৃপক্ষ।\nঅনলাইন মিটিংয়ে স্বাস্থ্যমন্ত্রী মো. জাহিদ মালেক এমপি বলেন, দুর্ঘটনা যেকোনো সময় হতে পারে, তবে হাসপাতালগুলোতে আমরা এই ধরনের দুর্ঘটনা কখনোই কামনা করি না। যাতে এর পুনরাবৃত্তি না হয় সে জন্য আমাদের আরো যত্নবান হতে হবে। এজন্য সকল হাসপাতালের পরিচালনায় যারা আছেন তাদের পরামর্শ দিচ্ছি।\nতিনি বলেন, হাসপাতালগুলোতে লাফিয়ে লাফিয়ে করোনার রোগী বাড়ছে। প্রতিদিন ৫ হাজার করে নতুন আক্রান্ত হচ্ছে আর মৃত্যু বাড়ছে। এরকম করে যদি রোগী বাড়তে থাকে আর সবাই হাসপাতালে ভর্তি হতে চায় তাহলে হাসপাতালে জায়গা করা সম্ভব হবেনা। এখনই প্রায় সব হাসপাতাল ভরে গেছে। আমরা প্রতিটি হাসপাতাল ও ইনস্টিটিউটে আরো ১০০ থেকে ২০০ বেড বাড়ানোর ব্যবস্থা করছি। নন কোভিড রোগীদের চিকিৎসা কমিয়ে করোনা রোগীদের জন্য বেশি বেডের ব্যবস্থা করছি।\nমন্ত্রী বলেন, ঢাকা উত্তর সিটি কর্পোরেশনে একটি মার্কেটকে আমরা করোনা ডেডিকেটেড হাসপাতাল ও আইসোলেশন হিসেবে তৈরি করছি। সেখানে ৫০ বেডের আইসিইউ ও ২০০ বেডের এইচডিইউ থাকবে। ১০-১৫ দিনের মধ্যে সেটি চালু করতে পারবো। প্রাইভেট হাসপাতালগুলোকেও উদ্বুদ্ধ করছি, তারাও করোনা রোগীদের চিকিৎসা দিচ্ছে, কিন্তু তাদেরও সব বেড ভরে যাচ্ছে। তাদেরকেও আরো ১ হাজার করে নতুন বেড করার অনুরোধ করছি। প্রতিদিন ৫০০ থেকে ১ হাজার করে রোগী বাড়লে এক সপ্তাহের কম সময়ে সব হাসপাতালের বেড ভরে যাবে। কাজেই এটি একটি দুর্যোগ পরিস্থিতির সৃষ্টি হচ্ছে। আমরা হাসপাতালে বেড বাড়িয়ে রোগী সংকোলণ করতে পারবোনা, যদি না রোগী উৎপত্তি বন্ধ না করি।\nতিনি বলেন, আমাদেরও সীমাবদ্ধতা রয়েছে, তবে হাসপাতালগুলোতে ১ ইঞ্চি জায়গা ফাকা থাকতেও আমরা রোগী ভর্তি সর্বাত্মক চেষ্টা করবো। অন্যান্য ডিভিশনের হাসপাতালগুলোতে এখনও বেড খালি আছে, তবে রোগী বাড়তে থাকলে সেখানেও সব বেড ভরে যাবে।\nতবে আমাদেরকে সরকারের দেওয়া স্বাস্থ্যবিধি মেনে চলতে হবে। প্রথম ১ বছর আমরা করোনা নিয়ে কাজ করে সক্ষম হয়েছিলাম, নিয়ন্ত্রণে সফলতার কারণে সুনামও এসেছিলো। তবে এখন দ্রুত গতিতে আবার করোনা রোগী বেড়ে যাচ্ছে। গত ৪ মাসে যত না রোগী শনাক্ত হয়েছিল গত ১ সপ্তাহে তার চেয়ে বেড়ে গেছে। শনাক্তর হার ২ শতাংশে কমে আসলেও এখন আবার তা ২০ শতাংশে উঠে গেছে। মৃত্যুও ৫ থেকে ৫০ এ দাঁড়িয়েছে।\nআমাদের অতিরিক্ত আত্মবিশ্বাস হয়ে গিয়েছিল, আমরা মনে করেছি করোনা দেশ থেকে চলে গেছে। আমাদের খামখেয়ালির জন্যই এখন এই পরিস্থিতির সৃষ্টি হয়েছে। পরিবার ও দেশকে রক্ষার জন্য এখন আমাদের সবাইকে আরো সচেতন হতে হবে।\nভার্চুয়াল উদ্বোধনী অনুষ্ঠানে ঢামেক হাসপাতাল পরিচালক ব্রিগেডিয়ার মো. নাজমুল হক বলেন, দুই সপ্তাহ আগে করোনা ইউনিটে আগুন লেগে সেখানকার আইসিইউর ১৪টি বেড ক্ষতিগ্রস্ত হয়েছিল। এই ঘটনার পর থেকেই আমাদের চেষ্টা ছিল দ্রুত নতুন ১০টি বেড চালু করা। আমরা খুব দ্রুত সময়েই ঢাকা মেডিকেলের পুরাতন বার্ন ইউনিটে এটি চালু করতে পেরেছি। আজ থেকেই আমরা এখানে রোগী ভর্তি রাখবো। আমাদের হাসপাতালের রোগীদের চাহিদা অনুযায়ী এটি অতি নগণ্য। তবে আমাদের এখন করোনা ইউনিটের ২০টি আইসিইউ বেড ও ৪০টি এইচডিইউ বেড রয়েছে। এছাড়া ওয়ার্ডগুলোতেও হাই ফ্লু ন্যাজাল ক্যানুলা ব্যবস্থা করছি।\nতিনি বলেন, আগুনে ক্ষতিগ্রস্ত হওয়া আইসিইউ ইউনিটটি ঈদের আগেই চালু করতে পারবো। সেই লক্ষে আমাদের কাজ চলছে। আর হাসপাতালে অগ্নিনির্বাপক ব্যবস্থাও মনিটরিং করা হয়েছে।


২৪ ঘণ্টায় বিএসএমএমইউয়ে ডেঙ্গুতে আক্রান্ত রোগী ১৮০ জন\n১১ অগাস্ট, ২০১৯ ১০:৫০ এএম\nমেডিভয়েস রিপোর্ট: ডেঙ্গুর প্রকোপ এখন শহর থেকে ছড়িয়েছে গ্রাম পর্যন্ত। সারাদেশে একমাত্র আতঙ্কের বিষয়ে পরিণত হয়েছে ডেঙ্গু। ঢাকার হাসপাতাল গুলোয় ক্রমেই রোগীর সংখ্যা বাড়ছে। গত ২৪ ঘন্টায় বঙ্গবন্ধু শেখ মুজিব মেডিকেল বিশ্ববিদ্যালয়ে (বিএসএমএমইউ) ডেঙ্গুতে আক্রান্ত ভর্তি রোগীর সংখ্যা ১৮০ জন। এদের মধ্যে ডেঙ্গু সেলে নতুন ভর্তি ৩০ জন। এছাড়াও পূর্বের ভর্তিকৃত রোগী রয়েছেন ১৫০ জন।\nরোববার (১১ আগস্ট) বিএসএমএমইউয়ের সেকশন অফিসার (জনসংযোগ ) প্রশান্ত কুমার মজুমদার মেডিভয়েসকে এ তথ্য জানিয়েছেন।\nজানা গেছে, সবমিলিয়ে চলতি বছর এ পর্যন্ত বহির্বিভাগে ৫১৪৫ জন ডেঙ্গু রোগী সেবা নিয়েছেন। এছাড়াও গত ২৭ আগস্ট থেকে ১০ আগস্ট (শনিবার) সকাল ৮টা পর্যন্ত ডেঙ্গু চিকিৎসা সেলে ডেঙ্গুতে আক্রান্ত হয়ে ৫৬৮ রোগী ভর্তি হয়েছেন। এদের মধ্যে সুস্থ হয়ে বাড়ি ফিরে গেছেন ৩৮৬ জন। মেডিসিন ওয়ার্ড, শিশু ওয়ার্ড, ডেঙ্গু চিকিৎসা সেল, কেবিন, আইসিইউ ও এসডিইউতে এসকল রোগী ভর্তি আছেন।\nপ্রশান্ত কুমার মজুমদার বলেন, বঙ্গবন্ধু শেখ মুজিব মেডিকেল বিশ্ববিদ্যালয়ের মেডিসিন বহির্বিভাগে বর্তমানে দৈনিক গড়ে প্রায় ৩০০ জন জ্বরের রোগী সেবা নিচ্ছেন। এসকল রোগীর প্রায় ৩০ শতাংশ ডেঙ্গু জ্বরে আক্রান্ত। বর্তমানে আইসিইউতে ১ জন এবং এইচডিইউতে ৩ জন রোগী ভর্তি আছেন। মাননীয় উপাচার্য অধ্যাপক ডা. কনক কান্তি বড়ুয়া ডেঙ্গু রোগীদের চিকিৎসার বিষয়ে সার্বক্ষণিক খোঁজ-খবর রাখছেন।\nতিনি আরও বলেন, ডেঙ্গু রোগীদের চিকিৎসা সেবা নিশ্চিত করতে শয্যা সংখ্যা ১৫০ থেকে ২০০ শয্যায় উন্নীত করা হয়েছে। ডেঙ্গু সেলের মাধ্যমে ভর্তিকৃত রোগীদের পরীক্ষা-নিরীক্ষা, ওষুধ, স্টেশনারিসহ চিকিৎসাসেবা, বেড ভাড়া এমনকি আইসিইউ এবং এইচডিইউ সেবাও বিনামূল্যে দেয়া হচ্ছে। এছাড়াও ডেঙ্গু সেলে আসা রোগীদের প্রাথমিকভাবে সিবিসি, এনএস১, আইজিএম, আইজিএম ও আইজিজি বিনামূল্যে করা হচ্ছে।\nঈদের ছুটির মাঝেও ডেঙ্গু চিকিৎসাসেবা সেল খোলা থাকবে উল্লেখ করে তিনি বলেন, পবিত্র ঈদুল আযহার পরদিন ১৩ আগস্ট থেকে বহির্বিভাগ খোলা থাকবে। ১৪ আগস্টও বহির্বিভাগ খোলা থাকবে। আর ১৫ আগস্ট জাতির পিতা বঙ্গবন্ধু শেখ মুজিবুর রহমানের ৪৪তম শাহাদাৎ বার্ষিকী ও জাতীয় শোক দিবস উপলক্ষে বহির্বিভাগে সকাল ৯টা থেকে বিশেষজ্ঞ চিকিৎসকবৃন্দ বিনামূল্যে চিকিৎসাসেবা প্রদান করবেন।\nএদিকে, বিশ্ববিদ্যালয়ের উপাচার্য অধ্যাপক ডা. কনক কান্তি বড়ুয়া ১০ আগস্ট (শনিবার) সকালে বহির্বিভাগ ১ ও ২, কেবিন ব্লকের ১ম ও ২য় তলার ডেঙ্গু সেলের চিকিৎসাসেবা কার্যক্রম পরির্শন করেন। এসময় তিনি রোগীদের মাথায় হাত বুলিয়ে দেন এবং তাঁদের চিকিৎসার খোঁজ-খবর নেন ও প্রয়োজনীয় নির্দেশনা প্রদান করেন।\nএসময় উপস্থিত ছিলেন উপ-উপাচার্য (গবেষণা ও উন্নয়ন) অধ্যাপক ডা. মো. শহীদুল্লাহ সিকদার, উপ-উপাচার্য (প্রশাসন) অধ্যাপক ডা. মুহাম্মদ রফিকুল আলম, নার্সিং অনুষদের ডীন অধ্যাপক ডা. মো. মনিরুজ্জামান খান, রেজিস্ট্রার অধ্যাপক ডা. এ বিএম আব্দুল হান্নান, প্রক্টর অধ্যাপক ডা. সৈয়দ মোজাফফর আহমেদ, পরিচালক (হাসপাতাল) ব্রিগেডিয়ার জেনারেল ডা. এ কে মাহবুবুল হক প্রমুখ।\nবিএসএমএমইউ ডেঙ্গুর প্রকোপ প্রশান্ত কুমার মজুমদার ডেঙ্গু চিকিৎসা সেল ডা. কনক কান্তি বড়ুয়া


Akhil Gogoi: ত্রিপুরার পর অসমেও 'খেলা হবে'? মমতার সঙ্গে বৈঠকের পর জল্পনায় অখিল গগৈ - assam leader akhil gogoi says he met mamata banerjee and offered to join tmc | Eisamay\nassam leader akhil gogoi says he met mamata banerjee and offered to join tmc\nSouradip Samanta | EiSamay.Com | Updated: Aug 5, 2021, 5:09 PM\nতৃণমূলে (TMC) যোগ দেওয়ার প্রস্তাব দেওয়া হয়েছে অসমের (Assam) অখিল গগৈকে (Akhil Gogoi), এমন চাঞ্চল্যকর দাবিই করেছেন রাজৌর নেতা। এ নিয়ে সরগরম রাজ্য রাজনীতি।\nঅসমে যোগ দিতে পারেন অখিল গগৈ\nএবার শিবসাগরের বিধায়ক তথা রাজৌর দলের সভাপতি অখিল গগৈকে (Akhil Gogoi) চাইছে বাংলার শাসকদল\nঅসমে তৃণমূলের সভাপতি করার প্রস্তাব দেওয়া তাঁকে, এমনটাই দাবি করেছেন অখিল গগৈ\nএই সময় ডিজিটাল ডেস্ক: ত্রিপুরার পর এবার উত্তর-পূর্বের অসমে নিজেদের সংগঠন বিস্তারে পা বাড়াচ্ছে তৃণমূল কংগ্রেস। BJP শাসিত অসমে ঘাসফুল ফোটাতে এবার শিবসাগরের বিধায়ক তথা রাজৌর দলের সভাপতি অখিল গগৈকে (Akhil Gogoi) চাইছে বাংলার শাসকদল। অসমে তৃণমূলের সভাপতি করার প্রস্তাব দেওয়া হয়েছে তাঁকে, এমনটাই দাবি করেছেন অখিল গগৈ।\nউল্লেখ্য, CAA বিরোধী আন্দোলনের নেতা অখিল গগৈ। এদিকে, সংশোধিত নাগরিকত্ব ইস্যুতে অন্যতম বিরোধী মুখ তৃণমূল। এই প্রেক্ষাপটে BJP শাসিত অসমে সংগঠন বিস্তার করতে গগৈকে যেভাবে দলে যোগদানের প্রস্তাব দিয়েছে তৃণমূল, তা রাজনৈতিক দিক থেকে অত্যন্ত তাৎপর্যপূর্ণ বলে মনে করা হচ্ছে।\nঠিক কী বলেছেন অখিল গগৈ?\nরাজৌর দলের নেতা জানিয়েছেন, গত ১ জুলাই জেল থেকে ছাড়া পাওয়ার পর কলকাতায় তাঁকে ডেকে পাঠিয়েছিলেন মমতা বন্দ্যোপাধ্যায়। তাঁর কথায়, 'দু'বার কলকাতায় যাই। ওঁর সঙ্গে দেখা হয়েছে। আমাকে অসমে তৃণমূলের প্রেসিডেন্ট হওয়ার প্রস্তাব দেওয়া হয়েছে। কিন্তু, আগামী নির্বাচনে BJP-র বিরুদ্ধে বিরোধী ফ্রন্টের অংশ হতে চাই আমরা'।\nপ্রসঙ্গত, অসম রাজনীতিতে অখিল গগৈ উল্লেখযোগ্য নাম। গত দু'দশক ধরে সমাজকর্মী হিসেবে কাজ করেছেন গগৈ। কৃষকদের দাবি, তথ্যের অধিকার আইন নিয়ে কাজ করেছেন তিনি। সিএএ ইস্যুতে মোদী সরকারের বিরুদ্ধে আন্দোলনে প্রথম সারিতে দেখা গিয়েছিল গগৈকে।\nএই প্রসঙ্গে BJP নেতা জয়প্রকাশ মজুমদার এই সময় ডিজিটালকে বলেন, 'দিল্লিতে গিয়ে বিরোধী ঐক্যের কথা বলছে তৃণমূল। দেশে বিরোধী জোটের মুখ হতে পারেন মমতা বন্দ্যোপাধ্যায়, এ নিয়ে ঢাক পেটানো হচ্ছে। একইসঙ্গে নিজেদের শক্তি বাড়াতে অন্য রাজ্যে সময় ধরে সংগঠন গড়ার বদলে অন্যান্য বিরোধী দলগুলোকে ভেঙে অধিগ্রহণ করার পরিকল্পনা করছে তৃণমূল। তৃণমূলের কৌশল শাখের করাতের মতো। দ্বিচারিতা করছে তৃণমূল। ত্রিপুরা ও অসমে দলের শক্তি বাড়াতে অন্য বিরোধী দলে থাবা বসাচ্ছে, যাদের নিয়ে ঐক্যের কথা বলছে'।\nঅন্যদিকে, এই প্রসঙ্গে BJP-কে নিশানা করে এই সময় ডিজিটালকে তৃণমূলের ঋতব্রত বন্দ্যোপাধ্যায় বলেছেন, 'বিরোধী দল ভাঙানোর কোনও প্রশ্ন নেই। বাংলায় নির্বাচন প্রমাণ করে দিয়েছে, মমতা বন্দ্যোপাধ্যায় গোটা দেশে BJP-কে রোখার ক্ষেত্রে বর্ষাফলন। নির্বাচনের ফল ওরা হজম করতে পারছে না। বিরোধী ঐক্য যেভাবে শক্তিশালী হচ্ছে, তাতে BJP-র চাপ বাড়ছে। ত্রিপুরায় BJP-র পায়ের তলার মাটি সরে গিয়েছে। সামনের বিধানসভা নির্বাচনে ত্রিপুরায় BJP সরকারের পতন হবে। BJP বিরোধী লড়াইয়ে সবাইকে স্বাগত'।\nশাহের ফোন, যৌথ বিবৃতিতে শান্তির বার্তা অসম-মিজোরামের CM'দের পরের খবর\nমমতা ব্যানার্জী মমতা তৃণমূল অখিল গগৈ West Bengal news TMC Mamata Banerjee google news akhil gogoi news Akhil Gogoi\nWeb Title : assam leader akhil gogoi says he met mamata banerjee and offered to join tmc


শরীয়তপুরের জাজিরায় শিক্ষকদের বিদায়ী সংবর্ধনায় প্রাক্তন শিক্ষার্থীদের দাওয়াত না করায় তোপের মুখে প্রধান শিক্ষক – BanglaMail 71\nজেলা সংবাদ শরীয়তপুরের জাজিরায় শিক্ষকদের বিদায়ী সংবর্ধনায় প্রাক্তন শিক্ষার্থীদের দাওয়াত না করায় তোপের মুখে প্রধান শিক্ষক ডিসেম্বর 21, 2016 - 12:43 অপরাহ্ন\nনিজস্ব প্রতিবেদক: শরীয়তপুরের জাজিরায় অবসর প্রাপ্ত শিক্ষকদের সংবর্ধনা অনুষ্ঠানে প্রাক্তন শিক্ষার্থীদের না ডাকায় সমালোচনার মুখে পড়েছেন স্কুলের প্রধান শিক্ষক।\nখোজ নিয়ে জানা যায়, গত শনিবার ১৭ ডিসেম্বর শরীয়তপুর জেলার ঐতিহ্যবাহী জাজিরা মোহর আলী মডেল উচ্চ বিদ্যালয়ের অবসর প্রাপ্ত শিক্ষকদের সংবর্ধনার আয়োজন করে বিদ্যালয় কর্তৃপক্ষ। দীর্ঘ ৩০ থেকে ৪০ বছর শিক্ষকতা করেছেন এমন কয়েকজন শিক্ষকদের সংবর্ধনা অনুষ্ঠানের আয়োজন করেছিল বিদ্যালয়। সংবর্ধনা অনুষ্ঠানে কোন প্রাক্তন শিক্ষার্থীদের খবর না দেওয়ায় কোন শিক্ষার্থীই উপস্থিত হতে পারেনি।\nবিদ্যালয়ের সাবেক প্রধান শিক্ষক আলহাজ্ব শেখ মোঃ আমিন উদ্দিন, সাবেক সহকারী প্রধান শিক্ষক আলহাজ্ব মাস্টার ইব্রাহিম, সাবেক সহকারী শিক্ষক মোঃ আলী ও ইউনুছ আলীকে সংবর্ধনা দেয় বিদ্যালয়। চার জনের প্রত্যেকেই চাকরি জীবনের সময় অতিক্রম করে অবসর নিয়েছেন। এদিকে সাবেক প্রধান শিক্ষক আলহাজ্ব শেখ মোঃ আমিন উদ্দিন তিন বছর পূর্বে অবসর গ্রহন করলেও নানা গাফিলতির কারনে সংবর্ধনা দেয়নি বিদ্যালয় কর্তৃপক্ষ।\nতিনি আক্ষেপ প্রকাশ করে বলেন, বিদ্যালয়ে দীর্ঘ বছর ছিলাম অবসর গ্রহন করার পরেও কেউ কোন সামান্য সংবর্ধনাও দেননি এই তিন বছরে। সংবর্ধনা অনুষ্ঠানে প্রাক্তন শিক্ষার্থীদের না দেখে সংবর্ধনা অনুষ্ঠানের প্রধান অতিথি শরীয়তপুর-১ আসনের সংসদ সদস্য বিএম মোজাম্মেল হক এর তীব্র সমালোচনা করেন। এ বিষয়ে বিদ্যালয়ের প্রধান শিক্ষক জি এম নুরুল হক তার কোন সঠিক উত্তর দিতে পারেনি। তিনি সংসদ সদস্যকে জানান, আমরা ফেসবুকে পোস্ট করে জানিয়ে দিয়েছি। পরে সংসদ সদস্য তার বক্তব্যে বলেন, এ ধরনের অনুষ্ঠানে যদি প্রাক্তন শিক্ষার্থীরাই না থাকে তাহলে প্রাক্তন শিক্ষকদের এ সংবর্ধনা অনুষ্ঠানের কোন মূল্য নেই। এদিকে এ সংবর্ধনা অনুষ্ঠানের খবর জানতে না পেরে ক্ষেভ প্রকাশ করেন বিদ্যালয়ের সাবেক শিক্ষার্থীরা।\nএক শিক্ষার্থী জানান, যে শিক্ষকদের সাথে আমাদের বহু বছরের সম্পর্ক তাদের বিদায়ে আমরা যেতে পারলাম না।এর থেকে কষ্টের কিছু হয় না।\nঅন্যদিকে বিদ্যালয়ের প্রাক্তন প্রধান শিক্ষক আলহাজ্ব শেখ মোঃ আমিন উদ্দিন জানান, দীর্ঘ বছর এ বিদ্যালয়ের সাথে ছিলাম। অথচ আজকে আমাদের বিদায় অনুষ্ঠানে প্রাক্তন শিক্ষার্থীদের না দেখে কষ্ট পেলাম। এ বিষয়ে বিদ্যালয়ের প্রধান শিক্ষক জি এম নুরুল হকের সাথে যোগাযোগের চেষ্টা করা হলে তার মুঠোফোনটি বন্ধ পাওয়া যায়।\nএদিকে বিদ্যালয়ের বিভিন্ন শিক্ষার্থীদের সাথে কথা বলে জানা যায়, জাজিরা উপজেলা আওয়ামীলীগ সভাপতি হচ্ছেন এ বিদ্যালয়ের প্রধান শিক্ষক। অনেকটা নিজের ক্ষমতার জোড়ে শিক্ষার্থীদের সাথে বাজে ব্যবহার করেন।\nপ্রাক্তন কয়েকজন শিক্ষার্থী নাম প্রকাশ না করার শর্তে বলেন, বিদ্যালয়ের প্রধান শিক্ষক আগে সহকারী শিক্ষক থাকাকালীন সকলের সাথে কথা বলতেন। প্রধান শিক্ষক হওয়ার পরে শিক্ষার্থীদের সাথে দূরত্ব বজায় রাখেন। নিজের ক্ষমতা জাহির করতে অনেক প্রতিষ্ঠানে একক আধিপত্য বিস্তার করছেন বলে কয়েকটি সূত্র জানিয়েছে।\nগত বছর এ বিদ্যালয় থেকে ঢাকা বিশ্ববিদ্যালয়ে ৮ শিক্ষার্থী ভর্তি হয়। প্রাক্তন শিক্ষার্থীদের সাথে একাধিকবার দেখা হলেও কখনো জানতে চাননি তারা কোথায় ভর্তি হয়েছেন এমন অভিযোগ করেছেন বেশ কয়েকজন শিক্ষার্থী।\nশুধু এ সংবর্ধনা অনুষ্ঠান নয়, বিদ্যালয়ের যে কোন বিষয়ে নিজের সিদ্ধান্ত অন্য শিক্ষকদের উপর চাপিয়ে দেন বলে কয়েকজন শিক্ষকদের সাথে কথা বলে জানা যায়।\nনাম প্রকাশ করলে প্রধান শিক্ষক তাকে চাকরিচ্যুত করতে পারেন এ জন্য এ প্রতিবেদকের কাছে নাম প্রকাশ না করার অনুরোধ করেন এক শিক্ষক। ঐ শিক্ষক বলেন, সংসদ সদস্যের আস্থাভাজন হওয়ায় অনেক বিষয়েই ছাড় পেয়ে যান তিনি।\nশেয়ার করুন ঃClick to share on Facebook (Opens in new window)Click to share on Twitter (Opens in new window)Click to share on Google+ (Opens in new window)Click to email this toafriend (Opens in new window)Click to print (Opens in new window)Click to share on WhatsApp (Opens in new window)Share on Skype (Opens in new window) ← সৈয়দ শামসুল হক মারা গেলে শিরোনাম হয় কিন্তু ক্বারী ওবায়দুল্লাহ মারা গেলে নিউজই নাই !\nনারায়নগঞ্জবাসী ব্যালটের মাধ্যমে দেশব্যাপী গুম-খুন-হত্যার জবাব দিতে চায় ! →


মুফতি নূর মুহাম্মদ রাহমানী | প্রকাশের সময় : ২১ আগস্ট, ২০২০, ১২:১০ এএম\nআকিকা আরবি শব্দ। এর অর্থ কর্তন করা। ইসলামী শরিয়তের পরিভাষায় নবজাতক ছেলে মেয়ের জন্মের সপ্তম দিন পশুর যে রক্ত প্রবাহিত করা হয় একে আকিকা বলে। আকিকা একটি মুস্তাহাব আমল। নবজাতক সন্তানের পিতা বা অভিভাবকের পক্ষে আল্লাহর শুকরিয়া আদায় পূর্বক কৃতজ্ঞতার নিদর্শনস্বরূপ আকিকা করা মুস্তাহাব।\nরাসূল (সা.) ও সাহাবায়ে কেরাম থেকে সহিহ ও মুতাওয়াতির হাদিস দ্বারা আকিকা প্রমাণিত। রাসূল (সা.) আপন নাতী হজরত হাসান ও হুসাইন (রা.) এদের আকিকা করেছেন। রাসূল (সা.) ইরশাদ করেন, ছেলে মেয়ের জন্য আকিকা। এদের পক্ষ থেকে রক্ত প্রবাহিত করাও এবং এর মাধ্যমে ময়লা (মাথার চুল) দূর করো।’ (সহিহ বোখারি)\nআকিকার পশু জবাইয়ের সময় : জন্মের সপ্তম দিনে আকিকা করা মুস্তাহাব। হজরত সামুরা ইবনে জুনদুব (রা.) থেকে বর্ণিত, রাসূলে কারিম (সা.) ইরশাদ করেছেন, ‘প্রত্যেক শিশু তার আকিকার বিনিময়ে বন্ধকস্বরূপ। কাজেই সপ্তম দিনে তার পক্ষ থেকে জবাই করবে এবং তারা মাথা মুন্ডন করে নাম রাখবে।’ (সুনানে আবু দাউদ ২/৩৯২) সপ্তম দিনে না পারলে পরে যখনই করবে, সপ্তম দিনের হিসাবে করা উত্তম। অর্থাৎ সপ্তাহের যে বারে শিশু জন্মগ্রহণ করবে, তার আগের বারে আকিকা করবে। শুক্রবার দিন জন্মগ্রহণ করলে বৃহস্পতিবার আকিকা করবে। বৃহস্পতিবার জন্মগ্রহণ করলে বুধবার আকিকা করবে। এভাবে যখনই আকিকা করা হবে এই হিসাবে সপ্তম দিনে পড়বে।\nসন্তান বড় হয়ে গেলেও আকিকা করা যায়। হজরত আনাস (রা.) থেকে বর্ণিত, ‘নবী (সা.) নবুওয়াত পাওয়ার পর নিজের আকিকা নিজে করেছেন।’ (বায়হাকি)\nআকিকার উপকারিতা : আকিকার অনেক উপকারিতা রয়েছে। জীবনের প্রারম্ভে নবজাতকের নামে রক্ত প্রবাহিত করে আল্লাহর নৈকট্য অর্জন করা যায়। এটা ইসলামী ভ্যাকসিন। এর মাধ্যমে আল্লাহর হুকুমে অনেক পেরেশানি, বিপদ-মুসিবত ও অসুস্থতা থেকে মুক্তি মিলে। দুনিয়াবী ভ্যাকসিনের সাথে আমাদের আখেরাতের ভ্যাকসিনের প্রতিও গুরুত্বারোপ করা উচিত।\nনবজাতকের জন্ম আল্লাহর বড় একটি নেয়ামত। আকিকার মাধ্যমে এই নেয়ামতের বহির্প্রকাশ হয়। আল্লাহতায়ালা বলেন, ‘সম্পদ ও সন্তানসন্তুতি জীবনের শোভা।’ (সূরা কাহাফ, আয়াত : ৪৬)\nসন্তানের আকিকা করার মাধ্যমে কিয়ামতের দিন পিতা সন্তানের সুপারিশের উপযুক্ত হয়। এ ছাড়াও আকিকার মাধ্যমে দানশীলতার বিকাশ ঘটে। গরিব মিসকিন ও আত্মীয়-স্বজনের হক আদায় হয়। আত্মীয়-স্বজন, বন্ধু-বান্ধবদের সাথে সম্পর্ক বাড়ে। পরষ্পরে হৃদ্যতা ও আন্তরিকতাপূর্ণ ভালোবাসা সৃষ্টি হয়।\nআকিকার পশুর সংখ্যা : ছেলে সন্তানের জন্য দুটি ছাগল আকিকা করতে হয়। আর কন্যা সন্তানের জন্য একটি। হজরত উম্মে কুরজ (রা.) থেকে বর্ণিত, তিনি বলেন, আমি রাসূল (সা.)-কে বলতে শুনেছি, ‘ছেলের জন্য এক ধরনের দুটি বকরি এবং মেয়ের জন্য একটি বকরি আকিকা করবে।’ (সুনানে আবু দাউদ, হাদিস : ২৮৩৪)\nহজরত আয়েশা (রা.) থেকে বর্ণিত, তিনি বলেন, রাসূল (সা.) তাদেরকে ছেলে সন্তানের জন্য দুটি সমসয়সী ছাগল আর মেয়ে সন্তানের জন্য একটি ছাগল দিয়ে আকিকা করার জন্য নির্দেশ করেছেন।’ (জামে তিরমিজি ১/১৮৩)\nহজরত আবু হুরাইরা (রা.) থেকে বর্ণিত, রাসূল (সা.) বলেন, ‘ইহুদিরা পুত্রসন্তানের আকিকা করত কিন্তু কন্যাসন্তানের আকিকা করত না। তোমরা পুত্রসন্তানের জন্য দুটি ছাগল এবং কন্যাসন্তানের জন্য একটি ছাগল দিয়ে হলেও আকিকা করো।’ (বায়হাকি, সুনানে কুবরা, হাদিস : ১৯৭৬০)\nতবে কারো সামর্থ না থাকলে একটা ছাগল দিয়েও আকিকা হতে পারে। হজরত আলী (রা.) বলেন, ‘রাসূল (সা.) একটি ছাগল দিয়ে হাসানের আকিকা দিলেন।’ (জামে তিরমিজি, হাদিস : ১৬০২)\nআকিকার জন্তুর ধরন : যে পশু দিয়ে কোরবানি করা বৈধ, সেই পশু দিয়ে আকিকা করাও বৈধ। যে পশু দিয়ে কোরবানি করা বৈধ নয়, সেই পশু দিয়ে আকিকা করাও বৈধ নয়। তাই আকিকার ক্ষেত্রে জন্তুর বয়স ও ধরনের দিক থেকে কোরবানির জন্তুর গুণ পাওয়া যায়, এমন জন্তুই নির্বাচন করতে হবে। (জামে তিরমিজি ৪/১০১)\nকোরবানির জন্তুর সঙ্গে আকিকা করা : কোরবানির জন্তুর সঙ্গে আকিকা করা বৈধ। একটি পশুতে তিন শরিক কোরবানি হলে সেখানে আরো দু-এক শরিক আকিকার জন্যও দেওয়া যেতে পারে। তদ্রুপ কোরবানির মতো একই পশুতে একাধিক ব্যক্তি শরিক হয়ে আকিকা আদায় করতে পারবে। (দুরারুল আহকাম ১/২৬৬) বড় পশু অর্থাৎ গরু, মহিষ, উট ইত্যাদিতে ছেলের জন্য এক শরিক আকিকা দিলেও তা আদায় হয়ে যাবে।\nআকিকার গোশত : কোরবানির মতো আকিকার পশুর গোশতও তিন ভাগ করে এক-তৃতীয়াংশ নিজের জন্য, এক তৃতীয়াংশ গরিব-মিসকিনদের জন্য সদকা করে দিয়ে বাকি এক তৃতীয়াংশ আত্মীয়-স্বজনের মধ্যে বণ্টন করে দেওয়া সুন্নত। অবশ্য পরিবারের সদস্য বেশি হলে ইচ্ছা করলে সব গোশতও নিজেদের জন্য রেখে দেওয়া যায়। আকিকার গোশত সচ্ছল আত্মীয়-স্বজনকেও দেওয়া যায়। এখান থেকে আরেকটি বিষয় বুঝা গেল যে, আকিকার গোশত আকিকাদাতা স্বয়ং, যার জন্য আকিকা সে নিজে, পিতা-মাতা, ভাই-বোন, আত্মীয়-অনাত্মীয়, ধনী-গরিব নির্বিশেষে সবাই আহার করতে পারবেন। কাঁচা গোশত হাদিয়া দিতে পারবেন অথবা রান্না করেও খাওয়াতে পারবেন।\nমৃত বাচ্চার আকিকা : যেহেতু আকিকা করা হয় বিপদ-মুসিবত দূর করার জন্য, তাই মৃত বাচ্চার পক্ষ থেকে আকিকা করা সুন্নত। (আহসানুল ফাতাওয়া ৭/৫৩৬)\nআকিকার পশুর চামড়া : কোরবানির মতোই আকিকার পশুর চামড়া গরিব-মিসকিনকে দিয়ে দেবে। নিজে ব্যবহার করলেও করতে পারবে। কিন্তু বাজারে বিক্রি করলে, বিক্রয়কৃত টাকা তাদের মধ্যে বণ্টন করে দিতে হবে। চামড়া বা চামড়ার মূল্য কোনোটাই কসাইকে দেওয়া যাবে না।\nআকিকার কুসংস্কার : অনেকেই মনে করে যে, আকিকার গোশত দাদা-দাদি ও নানা-নানি খেতে পারে না। এ ধারণা সম্পূর্ণ ভিত্তিহীন।\nসন্তানের মাথার চুল মুন্ডানোর জন্য যখন মাথার উপরের ক্ষুর টানা হবে, ঠিক সেই মুহূর্তে আকিকার জন্তু জবাই করতে হবে, এটাও ভিত্তিহীন। মাথা মুন্ডানোর আগে-পরে যেকোনো সময় আকিকার পশু জবাই করা যাবে। হজরত আতা (রহ.)-এর এক বর্ণনা মতে, আকিকার পশু জবাই করার আগে মাথা মুন্ডিয়ে নেওয়া উত্তম। (আল মুকাদ্দামাতুল মুমাহহাদাত ১/৪৪৯)\nহাদিয়া বা উপহার দেওয়া ও গ্রহণ করা সুন্নত। কিন্তু আকিকার মতো ধর্মীয় ইবাদতকে এর সঙ্গে শর্তযুক্ত করা পবিত্র ও আনন্দঘন অনুষ্ঠানকে নিরানন্দ ও বিষাদময় করা মাকরুহ ও ক্ষেত্রবিশেষে হারাম।\nআকিকা উপলক্ষে নবজাতকের নানার বাড়ির পক্ষ হতে কিছু পোশাক, খাবার ও সহায়ক সামগ্রী প্রেরণের বিষয়টিকে জরুরি মনে করা কুসংস্কার ও পরিষ্কার হারাম।\nলেখক : মুহাদ্দিস জামিয়া আরাবিয়া দারুল উলূম বাগে জান্নাত, চাষাঢ়া, নারায়ণঞ্জ\nমো. শহিদুল ইসলাম ৯ মে, ২০২২, ২:৩৫ পিএম says :00\nনবজাতক শিশুর মাথার চুল কামানোর পর শিশুর চুলের মূল্য হিসেবে কি দিতে হয় জানতে চাই?


ফরিদগঞ্জ Archives » Page 45 of 50 » Manob khabor\nফরিদগঞ্জে গাছের ডাল চাপা পড়ে বৃদ্ধ’র মৃত্যু\nগাজী মমিন: ফরিদগঞ্জে গাছের ডাল চাপা পড়ে আব্দুল হাই নামের এক বৃদ্ধ’র মৃত্যু হয়েছে। উপজেলার চির্কা চাঁদপুর গ্রামের সরকার বাড়ীতে এ ঘটনা ঘটেছে বুধবার সকাল্।ে নিহতের ছেলে জাহাঙ্গির আলম জানান, সকাল আনুমানিক সাড়ে ১০ টায় বসৎ ঘরের আঙ্গিনায় একটি আমগাছ কাটছিলেন শ্রমিক। তিনি গাছের উপর থেকে একটি ডাল কেটে দেন। একই সময় বৃদ্ধ আব্দুল হাই …বিস্তারিত\nফরিদগঞ্জে ইয়াবাসহ আটক ইউপি সদস্য কিরণ\nগাজী মমিন: চাঁদপুরের ফরিদগঞ্জ উপজেলার চান্দ্রা বাজার হতে ইউপি সদস্য মো. আমির হোসেন কিরণ মেম্বার(৪৫) কে ৬০০ পিচ ইয়াবাসহ আটক করেছে ডিবি পুলিশ। সরে জমিনে জানা যায়, উপজেলার ১নং বালিথুবা পশ্চিম ইউনিয়নের ৬নং ওয়ার্ড মদনের গাঁও গ্রামের মৃত আবুল হোসেন ভূঁইয়ার ছেলে বর্তমান ওয়ার্ড মেম্বার মো. আমির হোসেন কিরণ সমাজ সেবার আড়ালে দীর্ঘদিন মাদক ব্যবসা …বিস্তারিত\nমো.শিমুল হাছান ফরিদগঞ্জে শিশু বলাৎকারের শিকার হয়েছে। ১১ সেপ্টেম্বর বুধবার সকালে উপজেলার ৭নং পাইকপাড়া ইউনিয়নের ভোটাল গ্রামে এ ঘটনা ঘটেছে । অভিযুক্ত দাউদ হায়দারকে আটক করেছে ফরিদগঞ্জ থানা পুলিশ। ঘটনার শিকার শিশুকে ডাক্তারি পরীক্ষার জন্য গতকাল বুধবার দুপুরে চাঁদপুর জেনারেল হাসপাতালে প্রেরণ করা হয়েছে। জানা যায়, গ্রামের একটি মক্তবে আরবি পড়ান দাউদ হায়দার (৩৫)। প্রতিদিন …বিস্তারিত\nপাতা 45 মোট পাতা 50 টি« প্রথম পাতা‹ আগের পাতা414243444546474849পরবর্তী পাতা ›শেষ পাতা »


Tmc mp sukendusekhar roy accused asam bjp cm himant biswasharma regarding scam in health sector Politics: পিপিই কিট নিয়ে সীমাহীন 'দুর্নীতি', পদ্মে কালি জোড়াফুলের | Indian Express Bangla\ntmc mp sukendusekhar roy accused asam bjp cm himant biswasharma regarding scam in health sector\nসুপ্রিম কোর্টের নজরদারিতে সিট গঠন করে ‘দুর্নীতি’র নিরপেক্ষ তদন্তের দাবি তুলেছে তৃণমূল।\nJune 3, 2022 4:13:43 pm\nএবার বিজেপি বিরুদ্ধে পাহাড় প্রমাণ দুর্নীতির অভিযোগ তুলে সরব তৃণমূল।\nবিজেপিকে প্যাঁচে ফেলতে এবার আসরে তৃণমূল। গেরুয়া দলের বিরুদ্ধে এবার পাহাড়-প্রমাণ দুর্নীতির অভিযোগ প্রকাশ্যে আনল তৃণমূল। অতিমারীর কালে স্বাস্থ্য ক্ষেত্রে সীমাহীন দুর্নীতির অভিযোগে সরব গেরুয়া দল। অসমের বিজেপি সরকারের বিরুদ্ধে স্বাস্থ্য ক্ষেত্রে ব্যাপক দুর্নীতির অভিযোগ তুলে শোরগোল ফেলে দিয়েছে এরাজ্যের শাসকদল।\nকরোনা অতিমারীর সময়ে বাজারদরের চেয়ে বহুগুণ বেশি দামে কেনা হয়েছে পিপিই কিট, ‘তথ্য-প্রমাণ’ তুলে ধরে অসমের তৎকালীন স্বাস্থ্যমন্ত্রী তথা বর্তমান মুখ্যমন্ত্রী হিমন্ত বিশ্বশর্মাকে তুলোধনা তৃণমূলের। শুধু মুখ্যমন্ত্রীই নন, কোটি-কোটি টাকার এই দুর্নীতিতে হিমন্ত বিশ্বশর্মার স্ত্রী, পুত্র ও ঘনিষ্ঠ আত্মীয়রাও জড়িত বলে অভিযোগ জোড়াফুলের।\nশুক্রবার অসমের বিজেপি নেতৃত্বাধীন সরকারের বিরুদ্ধে চাঞ্চল্যকর অভিযোগ এনেছে তৃণমূল। এদিন সাংবাদিক বৈঠক করে হিমন্ত বিশ্বশর্মা নেতৃত্বাধীন সরকারের বিরুদ্ধে একের পর এক অভিযোগ প্রকাশ্যে এনেছেন তৃণমূলের রাজ্যসভার সাংসদ সুখেন্দুশেখর রায়। অতিমারীর সময়ে পিপিই কিট কেনা নিয়ে অসমে বিরাট দুর্নীতি হয়েছে বলে অভিযোগ তৃণমূলের।\nসুখেন্দুশেখর রায়ের অভিযোগ, ”মুখ্যমন্ত্রীর ঘনিষ্ঠ সংস্থার কাছ থেকে চড়া দামে পিপিই কিট কেনা হয়েছে। বিশ্বশর্মা পরিবারের বিজনেস পার্টনার ধানুকা ও জেসিবি ইন্ডাস্ট্রিজ (যে সংস্থার মালিক মুখ্যমন্ত্রীর ঘনিষ্ঠ আত্মীয়)-এর কাছ থেকে চড়া দামে পিপিই কিট কেনা হয়েছে।” তৃণমূল সাংসদের আরও দাবি, আরটিআই করে জানা গিয়েছে ৬০০-৭০০ টাকার পিপিই কিট ২২০০ টাকায় কিনেছে অসম সরকার। যে সংস্থাগুলির নাম করে এই অনিয়ম হয়েছে সেগুলির অংশীদার হিসেবে হিমন্ত বিশ্বশর্মার স্ত্রী ও পুত্রের নাম রয়েছে বলে দাবি তৃণমূল নেতার।\nWhen the people of Assam were suffering owing to the pandemic, CM @himantabiswa was filling the pockets of his kith & kin!\nHow low will @BJP4India stoop? Is toying with people's lives and adding to their miseries the only agenda for @narendramodi ji?https://t.co/wSmd587UuC\n— All India Trinamool Congress (@AITCofficial) June 3, 2022\nঅসমের স্বাস্থ্যক্ষেত্রে এই দুর্নীতির অভিযোগ তুলে সুপ্রিম কোর্টের হস্তক্ষেপ চেয়েছে তৃণমূল। শীর্ষ আদালতের নজরদারিতে সিট গঠন করে এই দুর্নীতির তদন্তের দাবি তুলেছে জোড়াফুল। এমনকী এই দুর্নীতিতে কলকাতারও কয়েকটি সংস্থার নাম উঠে এসেছে বলে দাবি করেছেন সাংসদ। যদিও সেই সংস্থাগুলির আদতে কোনও অস্তিত্ব নেই বলেই দাবি তৃণমূল নেতার।\nআরও পড়ুন- অর্জুনের পর লাইনে কে? রাজ্যের ঢালাও প্রশংসায় চর্চায় BJP-র তারকা বিধায়ক\n.@himantabiswa, you'reaLIAR & an INCOMPETENT CM. @BJP4India regime has simply driven Assam backwards, in every aspect.\nThe reality is far from your grand endorsements so quit making shoddy attempts at pleasing @narendramodi.@BJP4Assam is nothing buta#DoubleEngineDisaster! pic.twitter.com/eG7Y4t3NII\nএসএসসি-তে নিয়োগের ক্ষেত্রে এরাজ্যেও শাসকদল তৃণমূলের বিরুদ্ধে ব্যাপক দুর্নীতির অভিযোগ উঠেছে। পরীক্ষা না দিয়েই শ’য়ে-শ’য়ে চাকরি দেওয়া হয়েছে বলে অভিযোগ উঠেছে। তৃণমূলের মদতেই শিক্ষাক্ষেত্রে সীমাহীন এই দুর্নীতির অভিযোগ তুলেছে বিরোধীরা। এবার এই নিয়োগ দুর্নীতি নিয়েই পাল্টা পদ্ম শিবিরকে বিঁধে ময়দানে ঘাসফুল। কল্যাণীর এইমসে বিজেপির সাংসদ, বিধায়কদের সুপারিশে চাকরি হয়েছে বলে অভিযোগ তৃণমূলের।\nAssambjpHimanta Biswa SarmaPPEtmc\nWeb Title: Tmc mp sukendusekhar roy accused asam bjp cm himant biswasharma regarding scam in health sector\nঅন্য রাজ্যের মুখ্যমন্ত্রী, তবুও মমতাই তাঁর মডেল, নেত্রীর পথেই করলেন মোদীকে নিশানা


সবকিছুর স্থায়ী সমাধানের জন্যেই মানুষ মূলত আত্মহত্যার পথ বেছে নেয়। কিন্তু নিজেকে হত্যাই কি সবকিছুর সমাধান! তা আমি অন্তত মনে করি না। বাংলাদেশে দিন দিন আত্মহত্যার পরিমাণ ভয়ানক হারে বেড়ে চলছে। বিষণ্নতা, মানসিক স্বাস্থ্যের প্রতি অবহেলা, নিজের সাথে নিজের লড়াইয়ের মনোভাব না থাকা আত্মহত্যার প্রধান কারণ। মানুষের জীবনে খারাপ সময় আসবে এটা স্বাভাবিক। এই সময়টা পার করার মনোভাব না রেখে বরং আত্মহননের শক্তিশালী ও তাৎক্ষণিক তীব্র ইচ্ছা থেকেই এর শুরু।\nঅনেকে আবার চলমান পরিস্থিতির মোকাবিলা করার ক্ষমতা হারিয়ে ফেলার পথ থেকে কিংবা নিজের পরাজিত চেহারা নিজেকে না দেখানোর জন্যেও আত্মহত্যার পথ বেছে নেয়। এছাড়াও সামাজিক অবহেলা, কটূক্তি, অপরাধ বোধ পারিবারিক সহিংশতা, যৌন নিপীড়নের স্বীকার থেকেও আত্মহত্যার প্রকোপ বেড়েই চলছে।\nপারিবারিক বিভিন্ন সমস্যা যেমন; মা-বাবার বিচ্ছিন্নতা অথবা পরিবারের কারো উপর ভরসা করতে না পারাও একটা কারণ। বর্তমানে বহু ছেলে-মেয়ে প্রেমঘটিত সম্পর্কে জড়িয়ে যাওয়ার পর সম্পর্কের বিচ্ছিন্নতার ব্যথাটাকে মেনে নিতে পারে না। তার জীবনের একটা চলমান রুটিনের বিপর্যয় ঘটে, ফলে একাকিত্বের চাকা ঘোচাতে আত্মহত্যাকে বেছে নেয়। মানুষ সচরাচর সামাজিক, পরিবেশগত কারণ এবং অন্যান্য ঝুঁকি নিয়ে আত্মহত্যা করে।\nবর্তমানে আমরা সবাই কোভিড-১৯ নিয়ে আতঙ্কে সময় কাটাচ্ছি। সবাইকে দৈনন্দিন রুটিন থেকে বিচ্ছিন্ন থাকতে হচ্ছে। নিজের ভবিষ্যৎ নিয়ে চিন্তা, বন্ধু-বান্ধবের কাছ থেকে তাচ্ছিল্য অবজ্ঞার জন্যে মানুষ বিষণ্নতায় ভুগছে। ফলে নিজের সাথে নিজের লড়াই করার আগ্রহটা হারিয়ে ফেলছে। ফলে একমাত্র সমাধান হিসেবে নিজেকে হারিয়ে ফেলার মতো ভয়ংকর সিদ্ধান্ত নিচ্ছে।\nবাংলাদেশের প্রাপ্তবয়স্ক মেয়েদের বেশিরভাগ আত্মহত্যা করে স্বামীর বাড়িতে নীপিড়ন, গর্ভধারণ, বিশ্বাসঘাতকতা, তালাক, সন্তান জন্মদানের অক্ষমতা থেকে। আত্মহত্যার আরও সাধারণ কিছু কারণ হলো দারিদ্র্য, পরীক্ষায় ব্যর্থতা, দীর্ঘকাল রোগযন্ত্রণা। এই সমস্যাগুলো দেশের সামাজিক নিরাপত্তার অভাবের দিকনির্দেশনাও দেয়। আমাদের দেশে অল্পবয়সী মেয়েদের আত্মহত্যার প্রকোপ বেশি।\nআত্মহত্যার ধরনও আছে বিভিন্ন রকম। কেউ নিজেই নিজের জীবন নেয়। আবার কেউ কেউ এক বা একাধিক ব্যক্তির সঙ্গে চুক্তিবদ্ধ হয়ে আত্মহত্যা করে। একে প্যাক্ট সুইসাইড বলে। আবার কখনো কখনো দলের চাপে অনেকে একসঙ্গে আত্মহত্যা করে। একে বলে ম্যাস সুইসাইড। সাধারণ মানুষের কাছে আত্মহত্যা একটি সাধারণ দুঃখজনক ঘটনা হলেও যারা আত্মহত্যা করে তাদের মানসিক স্থিতিশীলতা এক পর্যায়ে পড়ে না। অনেক আত্মহত্যাপ্রবণ ব্যক্তি মানসিক বিশেষজ্ঞদের কাছ থেকে চিকিৎসা নিতেও অনীহা প্রকাশ করে।\nআত্মহত্যা প্রতিকারে সবাইকে এগিয়ে আসা খুব বেশি প্রয়োজন। আপনি যদি কখনো জীবনের মায়া হারিয়ে ফেলেন, তবে শুধু জীবনের খারাপ মুহূর্ত নিয়ে ভাববেন কেনো? আপনার জীবনে নিশ্চয়ই এমন কিছুও রয়েছে, যেটাকে মনে করে আপনার বেঁচে থাকা উচিৎ।\nনিজের খারাপ লাগাগুলো কোনো বিশ্বস্ত বন্ধুর সঙ্গে আলোচনা করতে পারেন। দেখবেন জীবনে সবাই কোনো না কোনো খারাপ সময় পার করেছে। কিংবা খারাপ সময়ের প্রতিটি মুহূর্তের জন্যে আপনার একান্ত সঙ্গী হতে পারে একটা ডায়েরি। ডায়েরির পাতায় নিজের খারাপ অনুভূতিগুলো ফুটিয়ে তুলতে পারেন। যা একান্তই আপনার।\nসবশেষে নিজেকে ভালো রাখবেন, নিজেকে ভালোবাসবেন। নিজের মানসিক স্বাস্থ্যের যত্ন নেবেন। মনে রাখবেন, দিনশেষে আপনি কারো প্রিয় মানুষ। নিজেকে হত্যা মানে কিন্তু এই প্রিয় মানুষগুলোর মনকে হত্যা করা।


আ.লীগের ১৫১ প্রার্থী তালিকায় বান্দরবানে বীর বাহাদুর : চূড়ান্ত হয়নি রাঙামাটি ও খাগড়াছড়ির প্রার্থী | PaharBarta.com\nশনিবার, ২২ জানুয়ারী ২০২২ ▸ ৬:৪৯:৪২ অপরাহ্ন\nপাহাড়বার্তা ডেস্ক ২৭ অক্টোবর ২০১৭ ৫:৩৮ অপরাহ্ন 8\nআগামী জাতীয় সংসদ নির্বাচনে ১৫১ আসনে দলীয় মনোনয়ন চূড়ান্ত করেছে আওয়ামী লীগ। আর এ তালিকায় বান্দরবান আসন থেকে টানা ৫বার নির্বাচিত সংসদ সদস্য প্রতিমন্ত্রী বীর বাহাদুর উশৈসিং এর নাম থাকলেও তালিকায় নেই রাঙামাটি ও খাগড়াছড়ির প্রার্থীর নাম।\nসরকারি-বেসরকারি একাধিক জরিপের মাধ্যমে নামগুলো বাছাই করা হয়েছে। একাদশ সংসদ নির্বাচনে প্রতিদ্বন্দ্বিতা করার জন্য এ ১৫১ প্রার্থী প্রস্তুতি নিচ্ছেন। চূড়ান্ত তালিকায় যারা রয়েছেন তাদের অনেককেই ইতোমধ্যে আওয়ামী লীগের হাইকমান্ড থেকে মনোনয়নের বিষয়টি জানিয়ে নির্বাচনী এলাকায় জনসংযোগ করতে বলা হয়েছে। সংশ্লিষ্ট একাধিক সূত্র খবরটি নিশ্চিত করেছে।\nজাতীয় সংসদের সংসদীয় আসনের ক্রমানুসারে আওয়ামী লীগের ১৫১ জন সম্ভাব্য প্রার্থী হলেন নুরুল ইসলাম সুজন, পঞ্জগড়-২; রমেশ চন্দ্র সেন, ঠাকুরগাঁও-১; মনোরঞ্জন শীল গোপাল, দিনাজপুর-১; খালিদ মাহমুদ চৌধুরী, দিনাজপুর-২; ইকবালুর রহিম, দিনাজপুর-৩; মোস্তাফিজুর রহমান, দিনাজপুর-৫; আসাদুজ্জামান নূর, নীলফামারী-২; মোতাহার হোসেন, লালমনিরহাট-১; নুরুজ্জামান আহমেদ, লালমনিরহাট-২; টিপু মুনশি, রংপুর-৪; মাহবুব আরা বেগম গিনি, গাইবান্ধা-২; ইউনুস আলী সরকার, গাইবান্ধা-৩; আবু সাঈদ আল মাহমুদ স্বপন, জয়পুরহাট-২; আবদুল মান্নান, বগুড়া-১; হাবিবর রহমান, বগুড়া-৫; সাধন চন্দ্র মজুমদার, নওগাঁ-১; শহীদুজ্জামান সরকার, নওগাঁ-২; ইসরাফিল আলম, নওগাঁ-৬; ওমর ফারুক চৌধুরী, রাজশাহী-১; এনামুল হক, রাজশাহী-৪; আবদুুল ওয়াদুদ, রাজশাহী-৫; শাহরিয়ার আলম, রাজশাহী-৬; শফিকুল ইসলাম শিমুল, নাটোর-২; জুনাইদ আহমেদ পলক, নাটোর-৩; মোহাম্মদ নাসিম, সিরাজগঞ্জ-১; হাবিবে মিল্লাত, সিরাজগঞ্জ-২; হাসিবুর রহমান স্বপন, সিরাজগঞ্জ-৬; মকবুল হোসেন, পাবনা-৩; গোলাম ফারুক খন্দকার প্রিন্স, পাবনা-৫; ফরহাদ হোসেন, মেহেরপুর-১; মাহবুব-উল আলম হানিফ, কুষ্টিয়া-৩; আবদুর রউফ, কুষ্টিয়া-৪; আলী আজগর, চুয়াডাঙা-২; তাহজীব আলম সিদ্দিকী, ঝিনাইদাহ-২; আনোয়ারুল আজীম আনার, ঝিনাইদহ-৪; শেখ আফিল উদ্দীন, যশোর-১; মনিরুল ইসলাম, যশোর-২; কাজী নাবিল আহমেদ, যশোর-৩; স্বপন ভট্টাচার্য্য, যশোর-৫; বীরেন শিকদার, মাগুরা-২; কবিরুল হক, নড়াইল-১; শেখ হেলাল উদ্দীন, বাগেরহাট-১; তালুকদার আবদুুল খালেক, বাগেরহাট-৩; পঞ্চানন বিশ্বাস, খুলনা-১; এস এম মোস্তফা রশিদী, খুলনা-৪; নারায়ণ চন্দ্র চন্দ, খুলনা-৫; মীর মোস্তাক আহমেদ রবি, সাতক্ষীরা-২; আ ফ ম রুহুল হক, সাতক্ষীরা-৩; এস এম জগলুল হায়দার, সাতক্ষীরা-৪; ধীরেন্দ্র দেবনাথ শম্ভু, বরগুনা-১; আ স ম ফিরোজ, পটুয়াখালী-২; আ খ ম জাহাঙ্গীর হোসাইন, পটুয়াখালী-৩; তোফায়েল আহমেদ, ভোলা-১; নুরুন্নবী চৌধুরী, ভোলা-৩; আবদুল্লাহ আল ইসলাম জ্যাকব, ভোলা-৪; আবুল হাসনাত আবদুল্লাহ, বরিশাল-১; তালুকদার মো. ইউনুস, বরিশাল-২; পংকজ দেবনাথ, বরিশাল-৪; আমির হোসেন আমু, ঝালকাঠি-২; আবদুুর রাজ্জাক, টাঙ্গাইল-১; হাসান ইমাম খান, টাঙ্গাইল-৪; ছানোয়ার হোসেন, টাঙ্গাইল-৫; অনুপম শাহজাহান জয়, টাঙ্গাইল-৮; আবুল কালাম আজাদ, জামালপুর-১; মির্জা আজম, জামালপুর-৩; আতিউর রহমান আতিক, শেরপুর-১; মতিয়া চৌধুরী, শেরপুর-২; জুয়েল আরেং, ময়মনসিংহ-১; ফাহমী গোলন্দাজ বাবেল, ময়মনসিংহ-১০; ওয়ারেসাত হোসেন বেলাল, নেত্রকোনা-৫; সৈয়দ আশরাফুল ইসলাম, কিশোরগঞ্জ-১; রেজওয়ান আহাম্মদ তৌফিক, কিশোরগঞ্জ-৪; আফজাল হোসেন, কিশোরগঞ্জ-৫; নাজমুল হাসান, কিশোরগঞ্জ-৬; এ এম নাঈমুর রহমান, মানিকগঞ্জ-১; মমতাজ বেগম, মানিকগঞ্জ-২; জাহিদ মালেক, মানিকগঞ্জ-৩; মৃণাল কান্তি দাস, মুন্সীগঞ্জ-৩; কামরুল ইসলাম, ঢাকা-২; নসরুল হামিদ, ঢাকা-৩; সাবের হোসেন চৌধুরী, ঢাকা-৯; শেখ ফজলে নূর তাপস, ঢাকা-১০; এ কে এম রহমতউল্লাহ, ঢাকা-১১; আসাদুজ্জামান খান, ঢাকা-১২; জাহাঙ্গীর কবির নানক, ঢাকা-১৩; আসলামুল হক আসলাম, ঢাকা-১৪; কামাল আহমেদ মজুমদার, ঢাকা-১৫; ইলিয়াস উদ্দিন মোল্লা, ঢাকা-১৬; এনামুর রহমান, ঢাকা-১৯; আ. ক. ম. মোজাম্মেল হক, গাজীপুর-১; জাহিদ আহসান রাসেল, গাজীপুর-২; বর্তমান এমপি রহমত আলীর ছেলে জামিল হাসান দুর্জয়, গাজীপুর-৩; সিমিন হোসেন রিমি, গাজীপুর-৪; মেহের আফরোজ চুমকি, গাজীপুর-৫; নজরুল ইসলাম, নরসিংদী-১; কামরুল আশরাফ খান, নরসিংদী-২; সিরাজুল ইসলাম মোল্লা, নরসিংদী-৩; নুরুল মজিদ হুমায়ুন, নরসিংদী-৪; গোলাম দস্তগীর গাজী, নরায়ণগঞ্জ-১; নজরুল ইসলাম বাবু, নারায়ণগঞ্জ-২; শামীম ওসমান, নারায়ণগঞ্জ-৪; কাজী কেরামত আলী, রাজবাড়ী-১; জিল্লুল হাকিম, রাজবাড়ী-২; আবদুর রহমান, ফরিদপুর-১; খন্দকার মোশাররফ হোসেন, ফরিদপুর-৩; মুহাম্মদ ফারুক খান, গোপালগঞ্জ-১; শেখ ফজলুল করিম সেলিম, গোপালগঞ্জ-২; শেখ হাসিনা, গোপালগঞ্জ-৩; নুর ই আলম চৌধুরী লিটন, মাদারীপুর-১; শাজাহান খান, মাদারীপুর-২; বিএম মোজাম্মেল হক, শরীয়তপুর-১; নাহিম রাজ্জাক, শরীয়তপুর-৩; এমএ মান্নান, সুনামগঞ্জ-৩; মুহিবুর রহমান মানিক, সুনামগঞ্জ-৫; মাহমুদ উস সামাদ চৌধুরী, সিলেট-৩; ইমরান আহমেদ, সিলেট-৪; নুরুল ইসলাম নাহিদ, সিলেট-৬; শাহাব উদ্দিন, মৌলভীবাজার-১; আবদুল মজিদ খান, হবিগঞ্জ-২; আবু জহির, হবিগঞ্জ-৩; মাহবুব আলী, হবিগঞ্জ-৪; র. আ. ম. উবায়দুল মোকতাদির চৌধুরী, ব্রাহ্মণবাড়িয়া-৩; আনিসুল হক, ব্রাহ্মণবাড়িয়া-৪; এ বি তাজুল ইসলাম, ব্রাহ্মণবাড়িয়া-৬; সুবিদ আলী ভূইয়া, কুমিল্লা-১; সেলিমা আহমদ, কুমিল্লা-২; ইউসুফ আবদুল্লাহ হারুন, কুমিল্লা-৩; রাজী মোহাম্মদ ফখরুল, কুমিল্লা-৪; আবদুল মতিন খসরু, কুমিল্লা-৫; আ ক ম বাহাউদ্দীন, কুমিল্লা-৬; ডা. প্রাণ গোপাল দত্ত কুমিল্লা-৭; তাজুল ইসলাম, কুমিল্লা-৯; আ হ ম মুস্তফা কামাল, কুমিল্লা-১০; মুজিবুল হক, কুমিল্লা-১১; মোফাজ্জল হোসেন চৌধুরী মায়া, চাঁদপুর-২; শামসুল হক ভূইয়া, চাঁদপুর-৪; মোরশেদ আলম, নোয়াখালী-২; মামুনুর রশীদ কিরণ, নোয়াখালী-৩; একরামুল করিম চৌধুরী, নোয়াখালী-৪; ওবায়দুল কাদের, নোয়াখালী-৫; ইঞ্জিনিয়ার মোশাররফ হোসেন, চট্টগ্রাম-১; মাহফুজুর রহমান, চট্টগ্রাম-৩; হাছান মাহমুদ, চট্টগ্রাম-৭; আবদুল লতিফ, চট্টগ্রাম-১১; শামসুল হক চৌধুরী, চট্টগ্রাম-১২; সাইফুজ্জামান চৌধুরী, চট্টগ্রাম-১৩; নজরুল ইসলাম চৌধুরী, চট্টগ্রাম-১৪; আশেক উল্লাহ রফিক, কক্সবাজার-২; সাইমুম সরওয়ার কমল, কক্সবাজার-৩; আবদুর রহমান বদি, কক্সবাজার-৪; বীর বাহাদুর উ শৈ সিং, বান্দরবান। খবর- আমাদের সময়\nধন্যবাদ মাননিয় প্রধানমন্ত্রী\nMd Younus Ali Ruposhipara বলেছেন4বছর আগে\nধন্যবাদ জানাই আমাদের প্রধানমন্ত্রীকে।\nখাগড়াছড়িতে চরম কোন্দল। যা দীর্ঘায়িত করে রেখে সকল সুযোগ সুবিধা এক পক্ষ নিচ্ছে, অন্য পক্ষ ঘেউ ঘেউ করছে যে\nধন্যবাদ মাননীয় প্রধানমন্ত্রী‌কে এবং সা‌থে সা‌থে অ‌ভিনন্দন পার্বত্য বান্দরবা‌নে গরীব, দুঃখী ও মেহনতী মানু‌ষের পরম বন্ধু পার্বত্য বীর- বীর বাহাদুর (উ‌শৈ সিং) কে ।\nMisbah Uddin বলেছেন4বছর আগে\nPai Mong বলেছেন4বছর আগে\nWarmly Congratulation to মাননীয় প্রধানমন্ত্রীকে।\nKanchan Joy Tanchangya বলেছেন4বছর আগে\nবান্দরবা‌নের বীর অা‌ছেন এবং থাক‌বেন । ধন্যবাদ মাননীয় সভা‌নেএী ।\nKoushal Chakma বলেছেন4বছর আগে\nকত দিন খাইবো মামু,কারও আমঁাবস্যা কারও পূর্ণিমা। এক মাগে শীত যায় না।


মাহেলার সেঞ্চুরিতে শ্রীলঙ্কার জয়\nখেলার খবর ॥ ফেব্রুয়ারী ২৩, ২০১৫ ॥ ই-মেইলে পাঠান ॥ সেভ ॥ ডাউনলোড ॥ প্রিন্ট\nস্পোর্টস রিপোর্টার ॥ অভিজ্ঞ ব্যাটসম্যান মাহেলা জয়াবর্ধনের সেঞ্চুরির ওপর ভর করে আফগানিস্তানের বিপক্ষে ৪ উইকেটের জয় পেয়েছে শ্রীলঙ্কা। বিশ্বকাপে নিজেদের দ্বিতীয় ম্যাচে লঙ্কানদের প্রথম জয় এটি। এর আগে স্বাগতিক নিউজিল্যান্ডের কাছে ৯৮ রানে হেরেছিল তারা। ডুনেডিনে ৪৯.৪ ওভারে ২৩২ রানে অলআউট হয় টসে হেরে আগে ব্যাটিং পাওয়া আফগানরা। জবাবে ৪৮.২ ওভারে ৬ উইকেট হারিয়ে লক্ষ্যে পৌঁছে যায় শ্রীলঙ্কা। ১০০ রানের দায়িত্বশীল ইনিংস খেলে ম্যাচসেরা হন মাহেলা।\nদলীয় ৩৪ রানে অভিজ্ঞ নওরোজ মঙ্গল ও ৪০ রানে সঙ্গী ওপেনার জাভেদ আহমাদিকে হারিয়ে ধাক্কা খায় আফগানিস্তান। ১০ রান করা মঙ্গলকে ফেরান অধিনায়ক এ্যাঞ্জেলো ম্যাথুস, ২৪ রান করা আহমাদি সুরাঙ্গা লাকমলের শিকারে পরিণত হন। এরপর আসগর স্টানিকজাই ও সলিমুল্লাহ শেনওয়ারি প্রতিরোধ গড়ে তোলেন। তৃতীয় উইকেট জুটিতে ১৭ ওভারে মূল্যবান ৮৮ রান যোগ করেন তারা। ৫৭ বলে ৫ চার ও ১ ছক্কায় ৫৪ রান করা স্টানিকজাই স্পিনার রঙ্গনা হেরাথের শিকারে পরিণত হন। ২৭ বছর বয়সী কাবুল হিরোর ৪০তম ওয়ানডেতে পঞ্চম হাফসেঞ্চুরি এটি। ৭০ বলে ৩৮ রানের সংগ্রামী ইনিংস খেলেন শেনওয়ারি। এ জুটি ভাঙ্গার পর নিয়মিত বিরতিতে উইকেট হারালে বড় ইনিংস গড়তে ব্যর্থ হয় আফগানরা। মিরওয়াইজ আশরাফের ২৮ ও অধিনায়ক মোহাম্মদ নবির ২১ রান উল্লেখ্য। শ্রীলঙ্কার হয়ে তারকা পেসার লাসিথ মালিঙ্গা ও অধিনায়ক ম্যাথুস নেন ৩টি করে উইকেট। অপর পেসার সুরাঙ্গা লাকমলের শিকার ২। ২৩২ রান টপকে আফগানিস্তানের বিপক্ষে শিরোপা প্রত্যাশী লঙ্কানদের সহজেই জিতে যাওয়ার কথা। কিন্তু বল হাতে শুরুতেই তাদের বিপদে ফেলেন প্রতিপক্ষ পেসাররা। যেখানে নেতৃত্ব দেন দীর্ঘদেহী তারকা শাপুর জাদরান। স্কোরবোর্ডে রান জমা হওয়ার আগেই দুই ওপেনার লাহিরু থিরিমান্নে ও তিলকারতেœ দিলশানকে সাজঘরে ফেরান তিনিÑ শূন্য রানে দুই ওপেনারের আউট হওয়ার ঘটনা বিশ্বকাপ ইতিহাসে এই প্রথম (সর্বোপরি ওয়ানডেতে দ্বিতীয়)! দলীয় ১৮ রানে অভিজ্ঞ কুমার সাঙ্গাকারা (৭) ও ১২তম ওভারে চতুর্থ ব্যাটসম্যান হিসেবে দিমুথ করুনারতেœ (২৩) যখন সাজঘরে ফেরেন শ্রীলঙ্কার রান তখন মোটে ৫১। ২৩৩ কে মনে হচ্ছিল বহু দূরের পথ। নিজেদের প্রথম বিশ্বকাপেই দারুণ এক অঘটনের স্বপ্নে বিভোর আফগানরা! বহু যুদ্ধের পোড় খাওয়া সৈনিক মাহেলা জ্বলে উঠলেন এমন কঠিন সময়ে। দলের বিপর্যয়ের মুখ খেললেন দারুণ এক সেঞ্চুরির ইনিংস। অধিনায়ক ম্যাথুসকে সঙ্গে নিয়ে পঞ্চম উইকেট জুটিতে ১২৬ রানের দুর্দান্ত জুটি গড়ে দলকে বিপদ থেকে রক্ষা করেন তিনি। নিজে ১২০ বলে ১০০ রানের ইনিংসটি খেলেন ঠা-া মাথায়। ৮ চার ও ১ ছক্কায়। সেঞ্চুরির মধ্য দিয়ে একইসঙ্গে রেকর্ড বইয়ে একাধিক অদল-বদলের নজির গড়েন ক্যারিয়ারের শেষ বিশ্বকাপ খেলা ৩৭ বছর বয়সী কলম্বো হিরো। বিশ্বকাপে এটি তার চতুর্থ সেঞ্চুরি। সৌরভ গাঙ্গুলীর সঙ্গে যৌথভাবে চতুর্থ সর্বাধিক। ৬ ও ৫টি করে সেঞ্চুরি নিয়ে এ তালিকায় ওপরে শচীন টেন্ডুলকর ও রিকি পন্টিং। শ্রীলঙ্কার হয়ে বিশ্বকাপে সর্বাধিক সেঞ্চুরি মাহেলারই। ৩ সেঞ্চুরিতে সাবেক গ্রেট সনাথ জয়সুরিয়া আছেন তার পেছনে। জয়সুরিয়ার (১১৭৫) পর বিশ্বকাপে দ্বিতীয় সর্বোচ্চ রানও (১০৬৫) তারই। কেবলই তাই নয়, বিশ্বকাপে এটি মাহেলার নবম পঞ্চাশোর্ধ রানের ইনিংস। ক্যারিয়ারের ১৯তম সেঞ্চুরি হাঁকিয়ে একাধিক কীর্তিতে নাম লেখানো মাহেলা সাজঘরে ফেরার পর বাকি কাজ সারেন ম্যাথুস ও থিসারা পেরেরা। ৪৪ রান করে অধিনায়ক ম্যাথুস আউট হলেও মাত্র ২৬ বলে ৬ চার ও ১ ছক্কায় ৪৭ রানে অপাজিত থেকে দলের জয় নিয়ে মাঠ ছড়েন অলরাউন্ডার থিসরা। সপ্তম উইকেট জুটতে জীবন মেন্ডিসকে নিয়ে নিজ দেশের (শ্রীলঙ্কার) বিশ্বকাপ ইতিহাসের সর্বোচ্চ জুটি (৫৮*) গড়েন তিনি। আফগানিস্তানের হয়ে পেসার হামিদ হাসান ৩টি, দৌলত ও শাপুর জাদরান নেন ১টি করে উইকেট। ২ খেলায় ১ জয় ও ১ হারে ২ পয়েন্ট নিয়ে ‘এ’ গ্রুপের চতুর্থ স্থানে শ্রীলঙ্কা। ওপরে থাকা নিউজিল্যান্ড, অস্ট্রেলিয়া ও বাংলাদেশের পয়েন্ট যথাক্রমে ৬, ৩ ও ৩। মেলবোর্নে বৃহস্পতিবার শ্রীলঙ্কার পরবর্তী ম্যাচ বাংলাদেশের বিপক্ষে। ম্যাচের নায়ক মাহেলা আফগানদের লড়াকু মনোভাবের প্রশংসা করেন। একই সঙ্গে সতীর্থ ব্যাটসম্যান থিসরার পেরেরার ঝড়ো ইনিংসেও মুগ্ধ তিনি।\n# শ্রীলঙ্কা # ক্রিকেট


‘আমার স্বামীকে ভোট দেবেন না,’ বিজেপি প্রার্থীর বিরুদ্ধে জোরদার প্রচার স্ত্রীর - Wife of BJP candidate joins campaign of TMC candidate in 83 no. ward\nWife of BJP candidate joins campaign of TMC candidate in 83 no. ward\n‘আমার স্বামীকে ভোট দেবেন না,’ বিজেপি প্রার্থীর বিরুদ্ধে জোরদার প্রচার স্ত্রীর\nBJP, BJP campaign, BJP Star campaigner, KMC Election 2021\nকলকাতা পুরভোটে বিজেপি’র হয়ে রাসবিহারী বিধানসভা এলাকার ৮৩ নম্বর ওয়ার্ডে লড়ছেন গৌরাঙ্গ সরকার। পেশায় চার্টার্ড অ্যাকাউন্ট্যান্ট। এই প্রথম লড়ছেন ভোটে। অন্যদিকে স্ত্রী লোপিতা সরকার আবার তৃণমূল সমর্থক। এলাকার তৃণমূল প্রার্থীর সমর্থনে প্রচার তো করছেনই। সঙ্গে বলছেন, ‘বিজেপিকে একটিও ভোট নয়।’\nদলের রাসবিহারী ১ নম্বর মণ্ডল কমিটির সাধারণ সম্পাদক গৌরাঙ্গ সরকার সকাল থেকে রাত এক করে ভোটের ময়দানে পড়ে রয়েছেন। স্বামী-স্ত্রী সম্পূর্ণ বিপরীত দুই মেরুর রাজনৈতিক মতাদর্শে বিশ্বাসী। তবু, দাম্পত্য সম্পর্কে কোনও চিড় ধরেনি সরকার পরিবারে। ৮৩ নম্বর ওয়ার্ডের বিজেপি প্রার্থী বলেন, ‘গণতান্ত্রিক দেশে সকলের ব্যক্তি স্বাধীনতা আছে। কে কোন দলকে সমর্থন করবেন তা তাঁর ব্যক্তিগত বিষয়। লপিতার মনে হয়েছে, তাই ও তৃণমূলের হয়ে প্রচার করছে। এতে আমার কোনও আপত্তি নেই।’\nলপিতা জানান, তাঁর ছেলে, বউমা সকলেই তৃণমূল করে। স্বামী বিজেপির প্রার্থী হওয়ায় তিনি খুবই কষ্ট পেয়েছেন। ছেলেও বাবার সিদ্ধান্তে মর্মাহত। লপিতা এর আগে কখনও সক্রিয় রাজনীতি করেননি। কোনওদিন তৃণমূলের ঝাণ্ডাও ধরেননি। তবে, বরাবরই লপিতা মমতা বন্দ্যোপাধ্যায়ের সমর্থক। বিধানসভা ভোটের সময়ও তিনি সোশ্যাল মিডিয়ায় মমতার সমর্থনে লাগাতার প্রচার চালিয়ে গিয়েছেন। বিজেপি প্রার্থীর স্ত্রী জানান, ভোট পর্যন্ত তিনি বিজেপির বিরোধিতা চালিয়ে যাবেন। তাঁর দাবি, এই ওয়ার্ড থেকে তৃণমূল প্রার্থী প্রবীর কুমার মুখোপাধ্যায় বিপুল ভোটে জিতবেন। গোহারা হারবেন তাঁর স্বামী।\nলোপিতাদেবী বলছেন, ‘আমি বিজেপি বিরোধী। বিজেপি বিপজ্জনক রাজনৈতিক দল। দেশের অর্থনীতিকে পাল্টে দিচ্ছে। ধর্মের ভিত্তিতে রাজনীতি চালাচ্ছে। আমি বরাবর তৃণমূল সমর্থক। ফেসবুকেও তৃণমূলের হয়ে প্রচার করেছি। কাজেই বাড়িতে আমার অবস্থানটা স্পষ্ট করা দরকার। সেটাই করেছি। তৃণমূলের হয়ে প্রচারে নেমেছি।’


1. “ছিয়াত্তরের মম্বন্তর “ নামক ভয়াবহ দুর্ভিক্ষ কত সালে ঘটে?\n2. মার্কিন যুক্তরাষ্টকে স্ট্যাচু অব লিবাট উপহার দেয় কোন রাষ্ট?\n3. ফোকোটিং কেন দেশের পারলামেন্টের নাম?\n4. 199 সাল ইউনেস্কোর কততম সভায় 21 ফ্রেবুয়ারিকে আন্তরজাতিক মাতৃভাষা দিবস হিসেবে স্বীকৃতি দেয়া হয়?\n5. ফরেনহাইট ও সেলসিয়াস স্কেলে কত ডিগ্রি সমান তাপমাত্রা নির্দেশ করে?\n6. SDG - এর লক্ষ্যমাত্রা অর্জনের সময় কাল কত?\n7. বিশ্বের সবচেয়ে বড় অর্থনৈতিক জোট কোনটি?\n8. বাংলাদেশ প্রথম কোন আন্তর্জাতিক সংস্থার সদস্য পদ লাভ করে?\n9. কোন বাঙ্গালী কবি নাইট উপাধি লাভ করেন?\n10. মোরা একটি ফূলক বাঁচাবো বলে যুঁদ্ধ করি গানের গীতিকার কে?\n11. WHO- এর পূর্ণরুপ কোনটি?\n12. Man is born free, but every where he is in the chain" উক্তিটি কার?\n13. চতুর্ভূজের চার কোণের সমষ্ঠি কত?\n14. যুক্তরাজ্যের অক্সফোর্ড বিশ্ববিদ্যালয় প্রথম নারী উপাচার্যের নাম কী?\n15. ২০১৬ সালের অলিম্পিক গেমস অনুষ্ঠিত হবে কোন শহরে?\n16. ১ মিটার সমান কত ইঞ্চি?\n17. পিতা ও চার পুত্রের বয়সের গড় ১৮বছর। মাতা ও চার পুত্রের বয়সের গড় ১৫ বছর। পিতার বয়স ৪৮ হলে মাতার বয়স কত?\n18. 2015 সালে কোন বাংলাদেশি সার্ক সাহিত্য পুরস্কার লাভ করেন?\n19. ২০১৪ সালের বিশ্বকাপ ফুটবল গোল্ডেন বুট পানর কে?\n20. 20 তম জাতিসংঘ জলবায়ু সম্মেলন কোথায় অনুষ্ঠিত হয়?\n21. বাংলাদেশের প্রথম হিমালয় জয়ী নারীর নাম কী?\n22. পদ্মা নদীর উৎপত্তি স্থল কোনটি?\n23. লিরা কোন দেশের মুদ্রা?\n24. কোন দেশের জাতীয় পতাকা কখনো অর্ধনমিত হয় না?\n25. রয়টার্স কোন দেশের সংবাদ সংস্থার নাম?\n26. BRICS - এর সদস্য নয় কোন দেশ?\n27. রাইন নদী কোন দেশের ভিতর দিয়ে প্রবাহিত হয়েছে?\n28. বিশ্ব ডাকটিকেট দিবস কবে পালিত হয়?\n29. সর্বাধিক ভাষার দেশ কোনটি?


ঢাবি ছাত্রী ধর্ষণ লালবাগের মামলায় নুরের ৩ সহযোগী রিমান্ডে - Durniti Barta\nঢাবি ছাত্রী ধর্ষণ লালবাগের মামলায় নুরের ৩ সহযোগী রিমান্ডে\nপ্রকাশিত সময় : ৬:৩৮ অপরাহ্ণ, ৩ ডিসেম্বর ২০২০\nঢাকা বিশ্ববিদ্যালয়ের এক ছাত্রীকে ধর্ষণ ও ধর্ষণে সহযোগিতার মামলায় ছাত্র অধিকার পরিষদের তিন নেতার দুদিনের রিমান্ড মঞ্জুর করেছেন আদালত। বৃহস্পতিবার ঢাকা মেট্রোপলিটন ম্যাজিস্ট্রেট শহিদুল ইসলামের আদালত এ রিমান্ড মঞ্জুর করেন।\nরিমান্ডপ্রাপ্ত নেতা হলেন, ছাত্র অধিকার পরিষদের যুগ্ম আহ্বায়ক মো. সাইফুল ইসলাম, নাজমুল হাসান সোহাগ ও সংগঠনটির ঢাবি শাখার সহসভাপতি মো. নাজমুল হুদা।\nএর আগে কারাগার থেকে তিন আসামিকে আদালতে হাজির করা হয়। পরে লালবাগ থানার মামলায় তদন্তকারী কর্মকর্তা প্রত্যেকের পাঁচ দিনের রিমান্ডের আবেদন করেন। এ সময় আসামিপক্ষের আইনজীবীরা রিমান্ড বাতিল চেয়ে জামিন শুনানি করেন। উভয় পক্ষের শুনানি শেষে ঢাকা মহানগর হাকিম শহিদুল ইসলাম তাদের জামিন আবেদন না মঞ্জুর করে দুদিনের রিমান্ড মঞ্জুর করেন।\nগত ২০ সেপ্টেম্বর রাতে ঢাকা বিশ্ববিদ্যালয়ের (ঢাবি) এক শিক্ষার্থী ডাকসু ভিপি নুরুল হক নুরসহ ছয়জনের বিরুদ্ধে লালবাগ থানায় এ মামলা করেন। এতে প্রধান আসামি করা হয়েছে সংগঠনের আহ্বায়ক হাসান আল মামুনকে। আসামিদের মধ্যে ধর্ষণে ‘সহায়তাকারী’ হিসেবে নুরের নাম উল্লেখ করা হয়।


সম্পূর্ণ ঘরোয়া পদ্ধতিতে মাত্র তিন দিনে পেটের মেদ কমানোর উপায়\n৩ দিনে পেটের মেদ কমানোর উপায়ঃ ডিমই একমাত্র উপায় !\nমাত্র তিন দিনে পেটের মেদ কমানোর উপায়\nবর্তমানে প্রায় সহস্রাধিক মানুষ বাড়তি ওজন নিয়ে প্রচুর শংকায় ভোগেন এবং অনেকেই হন্নি হয়ে পেটের মেদ কমানোর উপায় খুঁজেন। দেহের স্থূলতার কারণে মানুষ অনেক ক্ষেত্রে অবমূল্যায়িতও হয়ে যান। পরিসংখ্যান মতে, ওজনহীনতায় ভোগা মানুষের থেকে ওজনস্থূলতায় ভোগা মানুষের সংখ্যাই বেশি।\nএকই ধরণের আরো পরিসংখ্যানে দেখা যায়, পিতা-মাতা যদি বাড়তি ওজনের সমস্যায় ভোগেন তাহলে তার সন্তানের এই রোগে ভোগার সম্ভাবনা প্রায় ৮০%। এছাড়াও শরীরের বাড়তি ওজনের কারণে প্রায় ১৫টির মত রোগে ভোগার সম্ভাবনা রয়েছে। এই ১৫টি রোগের মধ্যে রয়েছে, জয়েন্ট পেইন, ক্যান্সার আর স্ট্রোকের মত বড় ধরণের রোগ।\nযুক্তরাষ্ট্রের প্রায় ৪৫ লাখ মানুষের ওজন ১৩০ কেজির বেশি অর্থ্যাৎ বাড়তি ওজন সমস্যায় তারা আক্রান্ত। এছাড়াও প্রতি ৩ জন টিনেজারের মধ্যে একজন এই ওভারওয়েট বা বাড়তি ওজন নিয়ে দিনযাপন করছে। ৫০ বছর আগেও পুরো যুক্তরাষ্ট্রে ফাস্টফুডের পেছনে ব্যয় করা হতো ৩ বিলিয়ন ডলারের মত।\nকিন্তু এই সীমিত সময়ের মধ্যে এ ব্যয় বেড়ে গিয়ে দাঁড়িয়েছে ১২০ বিলিয়ন ডলারে। এই বিনিয়োগ বেড়ে যাওয়া ওজন বেড়ে যাওয়ার পেছনে অনেকাংশে দায়ী।\nআজকে অভিযাত্রী আপনার জন্যে এনেছে এমন কিছু মেদ কমানোর কার্যকরী পদক্ষেপ যাতে আপনি খুব সিম্পল একটি ডায়েট চার্ট ফলো করে মাত্র তিন দিনে আপনার মেদকে কমিয়ে ফেলতে পারবেন। আর এর জন্যে কোন মেডিক্যাল প্রসেস কিংবা না খেয়ে থাকার মত দুঃসাধ্য কাজটিও করতে হবে না। তো আপনি প্রস্তুত তো?\nমূল আলোচনায় যাবার আগে আপনাকে এমন কিছু বিষয় সম্পর্কে জানাতে চাই, যা আপনার বাড়তি ওজনের জন্যে দায়ী কিংবা ওজন কমাতে চাইলে যে কাজগুলো আপনাকে করা যাবে না।\nকম ক্যালরির ডায়েট কিংবা না খেয়ে থাকা আপনার ওজন কমাতে পারে ঠিকই কিন্তু এর প্বার্শ-প্রতিক্রিয়ার ব্যাপারেও আপনার জানা প্রয়োজন। এমনকি এভাবে ওজন কমিয়ে মুখে হাসি রাখার কোন বিশেষ কারণ নেই। কারণ আপনি যখন ওজন কমাচ্ছেন, তার পুরোটার প্রভাব পরে আপনার শরীরের মাংসপেশীতে।\nআপনার মাংসপেশী দুর্বল হয়ে পড়ে এর কারণে। ফলে এটা মেটাবলিজম বা বিপাকক্রিয়াকে ধীর করে দেয়। এছাড়াও ডায়াবেটিকস টাইপ ২তে আক্রান্ত হবার সম্ভাবনা বাড়িয়ে দেয়। অন্যদিকে, ভুঁড়ি কমানোর জনপ্রিয় মাধ্যম হলো সাপলিমেন্ট সেবন করা। কিন্তু তারও যে কোন পাশ্বপ্রতিক্রিয়া নেই তা ভাবাও ভুল।\nতাই এমনটি করলে অবশ্যই ডাক্তারের পরামর্শ নেওয়া উচিৎ। অনেকে ওজন সমস্যা জন্যে ডিটক্স প্রোগ্রাম বা শরীরের বাড়তি চর্বি কমানোর উপায় ব্যবহার করে থাকেন। কিন্তু এখানেও আছে অপকারীতা।\nকারণ এই ধরণের পন্থায় আপনার শরীর থেকে পানি অপসারণ হয়। ফলে আপনি ডিহাইড্রেশন বা পানিশূন্যতায় পড়ে যেতে পারেন। আর ডিহাইড্রেশন থেকে শরীর দুর্বলসহ নানান রোগের উদ্ভব হতে পারে।\nআপনি যে পন্থাই অবলম্বন করুন না কেন, মনে রাখবেন প্রতিদিন আপনার শরীরের ১২০০ ক্যালরি প্রয়োজন হয়। অর্থ্যাৎ ডায়েট চার্ট অনুসরণ করলেও আপনাকে ১২০০ ক্যাররি নিতে হবে প্রতিদিন। নাহলে আপনি পুষ্টিহীনতা ও দুবর্লতায় ভুগবেন যা আপনার প্রতিদিনের কাজে ভালো রকমের একটা প্রভাব ফেলবে।\nঅন্যদিকে, আপনি যত তাড়াতাড়ি মেদ কমাবেন তত তাড়াতাড়ি তা ফিরে আসার সম্ভাবনা থাকে। আর তখন আবার আপনার মাংশপেশীর থেকে চর্বি বেড়ে যাবে।\nআপনি যদি পেটের মেদ কমাতে চান তাহলে এইসব খাদ্য আপনাকে এড়িয়ে চলতেই হবেঃ\n১) যেসব খাবারে প্রচুর পরিমাণে কার্বোহাইড্রেট রয়েছে। এসব খাবারকে কার্ব ডেন্স বলা হয়ে থাকে। আবার এর মানে এই না যে যেসব প্রোডাক্টে কার্ব রয়েছে তার সবগুলোর কার্ব ডেন্স। কার্ব ডেন্স আমরা শুধু সেগুলোকেই বলতে পারি যেগুলোতে প্রচুর পরিমাণে কার্বোহাইড্রেট রয়েছে এবং যেসব বেশি পরিমাণে খেতে হয়।\nযেমনঃ আপনি যদি একটি মাঝারি সাইজের আলু খান তাহলে তাকে কার্ব ডেন্স নয়, ব্যাড কার্ব বলতে পারেন। কারণ ৬ আউন্সের এই আলুতে মিনারেলের পরিমাণই থাকে বেশি। আর এই ছয় আউন্সের মধ্যে মাত্র ২৩% থাকে কার্বোহাইড্রেট। এই পরিমাণ তুলনামূলকভাবে খুব একটা বেশি নয়। সুতরাং আলু নিঃসন্দেহে খেতে পারেন।\n২) আনহেলদি ফ্যাটওয়ালা খাবার গ্রহণ থেকে দূরে থাকুন। আমাদের পেটের মেদ বাড়াতে বিভিন্ন ধরণের ফ্যাট কাজ করে। এগুলোর মধ্যে স্যাচুরেটেড, ট্র্যান্স, ওমেগা-৬ ইত্যাদি। গরুর দুধ, সয়াবিন, প্রসেসড মাংস ইত্যাদি খাবারে এমন ফ্যাট প্রচুর পরিমাণে থাকে। তাই পরের বার যখঙ্খাবার কিনতে যাচ্ছেন তখন এসব খাবার কেনা থেকে বিরত থাকুন।\n৩) মেদ বাড়াতে আরেকটি খাবার খুব ভূমিকা রাখে। তা হলো– আর্টিফিশিয়াল বা ন্যাচারাল মিষ্টি কিংবা চিনি। কেননা এগুলো শরীরের ইনসুলিন নির্গত করে। ফলে শরীরের গ্লুকোজের মাত্রা বাড়তে থাকে যা আপনাকে মুটিয়ে দেয়। তাই যেকোন ধরণের সফট ড্রিংকস খাওয়া থেকে বিরত থাকুন। এমনকি তা যদি ডায়েট ড্রিংকস হয় তবুও।\nএবার তাহলে চলুন পরিচিত হই, এমন একটি উপাদানের সাথে যা আমাদের মেদকে কমিয়ে দিবে মাত্র তিনদিনেই।এই উপাদানটি হলো ডিম। জ্বী, ডিম আপনার পেটের মেদকে কমিয়ে দিতে পারে রাতারাতি।\nকিন্তু ডিম কেন এই কাজটি করতে পারে, চলুন জেনে নেওয়া যাক।\nপ্রথমত ডিম খুবই পুষ্টিকর একটি খাবার। পৃথিবীর যত পুষ্টিকর খাবার রয়েছে তার মধ্যে ডিমের অবস্থান সবচেয়ে উপরে। একটি সেদ্ধ ডিম থেকে আপনি পেতে পারেন – ভিটামিন এ, ভিটামিন বি২, ভিটামিন বি৫, ভিটামিন বি৬, ভিটামিন বি১২, ভিটামিন ডি ও এ, ক্যালসিয়াম, সেলেনিয়াম, জিংক, ফসফরাস, ফোলেট।\nএটা একদমই অবাক করার বিষয় নয়, কারণ একটা ডিমের সেল থেকেই পরে একটি পুরো মুরগি হয়ে উঠে। ডিমের এসব ভিটামিন\nচোখের জন্যে উপকারী\nএটি শরীরের উপকারী কোলেস্ট্ররল দেয়\nসবথেকে বড় ব্যাপার হলো – মাত্র একটি ডিম থেকে আপনি ৭৭ ক্যালরি, ০.২ আউন্স প্রোটিন, ০.১৭ আউন্স হেলদি ফ্যাট পেতে পারেন।\nডিমের পুষ্টিগত দিক তো জানা হলো। তাহলে এবার চলুন দেখে নেই ডিমের সাহায্যে ডায়েট করে কিভাবে ৩ দিনের পেটের চর্বি কমিয়ে ফেলবেন।\n৫ টি অভ্যাসই হতে পারে আপনার পেটের মেদ কমানোর উপায়\nসকালের নাস্তায় খাবেন –\nচিনি ছাড়া এক কাপ গ্রিন টি\nদুপুরের খাবারে খাবেন –\nএক কাপ চিনি ছাড়া গ্রিন টি\nলাঞ্চ আর দুপুরের খাবারের মাঝে একবার নাস্তা করে নিতে পারেন একটি গ্রিন আপেল দিয়ে।\nরাতের খাবারে খাবেন –\nচিনিছাড়া এক কাপ গ্রিন টি\nএবার দ্বিতীয় দিনের ডায়েটে চোখ রাখা যাক\nদ্বিতীয় দিন সকালের নাস্তায় খাবেন –\nলাঞ্চে খাবেন –\n৪.২ আউন্স অর্থ্যাৎ ১২৯ গ্রাম চামড়া ছাড়া সেদ্ধ মুরগি\nএক কাপ চিনি ছাড়া গ্রীন টি\nসবশেষ দিন অর্থ্যাৎ তিন নাম্বার দিনে আপনি কি রাখবেন খাবারের লিস্টে\nবেশি করে গ্রিন টি এই ডায়েট চার্টে রাখার কারণ হলো\nগ্রিনটি আপনাকে বেশি স্মার্ট করে তোলে\nফ্যাট কমিয়ে দেয়\nগ্রীনটিতে বায়ো অ্যাকটিভ কম্পাউন্ড রয়েছে যা শরীরকে চাঙ্গা রাখে\nমেটাবলিজম প্রসেসকে ত্বরান্বিত করে\nতাহলে মেদ কমানোর ডায়েট শুরু করে দিন আজই। পেটের মেদ কমানোর এই কার্যকরী উপায়ে নিজেকে আরও আকর্ষনীয় করুন এবং আত্মবিশ্বাস ফিরিয়ে আনুন। এবং সবশেষে এই আর্টিক্যালটি আপনাকে কিভাবে সাহায্য করলো আমাদেরকে কমেন্টে জানিয়ে দিন।


প্রিয়দেশ – Page 4589 – অগ্রগামী বাংলাদেশ গড়ার প্রত্যয়\nদেশে গত ২৪ ঘণ্টায় করোনাভাইরাসে আক্রান্ত হয়ে আরও ১১২ জনের মৃত্যু হয়েছে। এটিই বাংলাদেশে এখন পর্যন্ত একদিনে সর্বোচ্চ মৃত্যু। মৃতদের মধ্যে পুরুষ ৭৫ জন ও…\nমহামারি করোনা ভাইরাস প্রতিরোধের চ্যালেঞ্জ মোকাবিলার পাশাপাশি সাম্প্রদায়িক অপশক্তিকে পরাজিত করা হবে বলে মন্তব্য করেছেন সড়ক পরিবহন ও সেতুমন্ত্রী এবং আওয়ামী লীগের সাধারণ সম্পাদক ওবায়দুল…\nভ্যাকসিন নিয়ে অপরাজনীতি করে ব্যর্থ হয়ে বিএনপি এখন লকডাউন নিয়ে অপপ্রচারে নেমেছে বলে মন্তব্য করেছেন আওয়ামী লীগের সাধারণ সম্পাদক এবং সড়ক পরিবহণ ও সেতুমন্ত্রী ওবায়দুল…\nবিএনপিকে অহেতুক সরকার বিরোধিতার নামে করোনা সংকটে রাজনৈতিক অপপ্রচার বন্ধ রাখার আহ্বান জানিয়ে আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন,…\nবিএনপি চেয়ারপারসন খালেদা জিয়ার বাসভবনের ৯ জন করোনাভাইরাসে আক্রান্ত বলে জানিয়েছেন তার চিকিৎসক ডা. মামুন। রবিবার (১১ এপ্রিল) গুলশানের বাসভবন ‘ফিরোজা’য় খালেদা জিয়াকে দেখে এসে…\nকরোনার সংক্রমণ রোধে সরকার ঘোষিত সাত দিনের বিধিনিষেধ আজ শেষ হচ্ছে। আগামী ১৪ এপ্রিল থেকে শুরু হওয়ার কথা রয়েছে অপেক্ষাকৃত কঠোর ও সর্বাত্মক লকডাউন। এর…\nআওয়ামী লীগের সাধারণ সম্পাদক ওবায়দুল কাদের বলেছেন, বিএনপি করোনার চেয়েও ভয়াবহ ভাইরাসে আক্রান্ত, যার লক্ষণ নেতিবাচকতা, মিথ্যাচার, ষড়যন্ত্র আর আগুন সন্ত্রাস। এমনকি জনগণ মনে করে…\nসাম্প্রদায়িক সহিংসতায় উসকানিদাতাদের তালিকা করতে দলের নেতাকর্মীদের নির্দেশ দিয়েছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। আজ বুধবার (৭ এপ্রিল) সকালে…\nহেফাজতে ইসলাম বাংলাদেশের আমির–মহাসচিবসহ ৫৪ নেতার ব্যাংক হিসাব তলব করেছে বাংলাদেশ ফিন্যান্সিয়াল ইন্টেলিজেন্স ইউনিট (বিএফআইইউ)। সংস্থাটির প্রধান আবু হেনা মোহাম্মদ রাজী হাসান এই তথ্য নিশ্চিত…\nরাশিয়ার বিরোধী দলের নেতা ও প্রেসিডেন্ট ভ্লাদিমির পুতিনের কড়া সমালোচক…\nইসরায়েল ও গ্রিস তাদের মধ্যকার সর্বকালের বৃহত্তম প্রতিরক্ষা চুক্তিতে স্বাক্ষর…\nবিশ্বব্যাপী মহামারি করোনাভাইরাসে আক্রান্তের সংখ্যা প্রতিদিনই বেড়ে চলেছে। সারাবিশ্বে এখন…\nভারতে দিনে নতুন কোভিড আক্রান্তের সংখ্যা আড়াই লক্ষ ছাড়িয়ে গিয়েছে।…\nকরোনা আক্রান্ত রোগীদের চিকিৎসা সেবা দিতে দেশের বৃহত্তর করোনা হাসপাতাল…\nইরান ৬০ ভাগ ইউরেনিয়াম সমৃদ্ধ করেছে। এ বিষয়ে মার্কিন প্রেসিডেন্ট…\nআতঙ্কের মধ্যে কঠোর বিধিনিষেধের আগে বড় দরপতন হলেও কঠোর বিধিনিষেধের মধ্যে দেশের শেয়ারবাজার চাঙ্গা হয়ে উঠেছে। কঠোর বিধিনিষেধের মধ্যে প্রতিটি কার্যদিবসে মূল্যসূচক বাড়ার পাশাপাশি বেড়েছে…\nকেন্দ্রীয় ব্যাংকের সার্ভারে কারিগরি ত্রুটির কারণে বাংলাদেশ ইলেকট্রনিক ফান্ড ট্রান্সফার নেটওয়ার্ক (বিইএফটিএন) এ লেনদেন বন্ধ রয়েছে। এতে গ্রাহকরা ভোগান্তিতে পড়েছেন। আজ সোমবার (১৯ এপ্রিল) বাংলাদেশ…\nমহামারি করোনাভাইরাসের সংক্রমণ নিয়ন্ত্রণে সরকারের আরোপ করা কঠোর বিধিনিষেধেরে মধ্যের দ্বিতীয় কার্যদিবস রোববারও (১৮ এপ্রিল) দেশের বাজারে মূল্য সূচক বেড়েছে। সেই সঙ্গে বেড়েছে লেনদেনের পরিমাণ।…\nঅর্থমন্ত্রী আ হ ম মুস্তফা কামাল বলেছেন, ‘আমি মনে করি ব্যবসায়ীদের সুযোগ-সুবিধা আরও বাড়ানো দরকার। তাদের সুযোগ-সুবিধা বাড়ানো মানে দেশকে শক্তিশালী করা। এটা দেশের স্বার্থে…\nবাংলাদেশকে ৫০০ মিলিয়ন মার্কিন ডলার ঋণ দেবে বিশ্বব্যাংক। প্রাইভেট ইনভেস্টমেন্ট অ্যান্ড ডিজিটাল এন্ট্রাপ্রেনিওরশিপ (প্রাইড) প্রকল্পের আওতায় এই ঋণ দেয়া হবে। এর মধ্যে ৪৬৭ দশমিক ৫০…\nগেল সপ্তাহে বিশ্ববাজারে স্বর্ণের দামে বড় উত্থান হয়েছে। এতে সাত সপ্তাহের মধ্যে সর্বোচ্চ দামে উঠে এসেছে দামি এই ধাতুটি। স্বর্ণের পাশাপাশি রুপার দামেও বড় উত্থান…\nকরোনাভাইরাস মহামারিতে প্রিয়জনদের সঙ্গে নিরবচ্ছিন্ন থাকতে ডাক বিভাগের মোবাইল ফিন্যান্সিয়াল সার্ভিস ‘নগদ’ দেশের শীর্ষ মোবাইল ফোন অপারেটরগুলোর রিচার্জে দিচ্ছে দারুণ ক্যাশব্যাক অফার। গ্রামীণফোন, রবি আজিয়াটা…\nবাংলাদেশ ব্যাংকে আইটি বিপর্যয়ের কারণে ইলেকট্রনিক ফান্ড ট্রান্সফারের (ইএফটি) মাধ্যমে টাকা লেনদেন বন্ধ রয়েছে। একই সঙ্গে ব্যাংকিং সেক্টরের আর্থিক খাতে আন্তঃব্যাংক চেক লেনদেনও বন্ধ রয়েছে।…\nসারাদেশে চলছে সর্বাত্মক লকডাউন, যা চলবে আগামী ২১ এপ্রিল পর্যন্ত। শিল্প-কারখানা খোলা থাকলেও সরকারি-বেসরকারি অফিস বন্ধ রয়েছে। চলছে না গণপরিহনও। কড়াকড়ি আরোপ করা হয়েছে জনসাধারণের…\nআগামী ১৪ এপ্রিল থেকে ২১ এপ্রিল পর্যন্ত আট দিনের জন্য লকডাউন ঘোষণা করে প্রজ্ঞাপন জারি করেছে সরকার। আজ সোমবার (১২ এপ্রিল) মন্ত্রিপরিষদ বিভাগ থেকে এ…\nম্যাচের শেষে গিয়ে উত্তেজনার পারদ যেন তুঙ্গে উঠল। পিছিয়ে পড়ে দারুণভাবে ঘুরে দাঁড়াল পিএসজি। হাল ছাড়ল না সাঁত এতিয়েনও। পাঁচ গোলের রোমাঞ্চকর লড়াইয়ে শেষ পর্যন্ত…\nদলের খুব প্রয়োজনের সময়ে ফের জ্বলে উঠলেন কেলাচি ইহেনাচো। তার গোলে সাউথ্যাম্পটনকে হারিয়ে অর্ধ শতাব্দী পর এফএ কাপের ফাইনালে উঠল লেস্টার সিটি। যেখানে তাদের প্রতিপক্ষ…\nসিরি আ’র শিরোপার রেস থেকে আগেই ছিটকে গেছে জুভেন্তাস। টেবিলের শীর্ষ চারে থেকে পরের মৌসুমে চ্যাম্পিয়ন্স লিগ নিশ্চিত করাটাই এখন একমাত্র লক্ষ্য দলটির। কিন্তু সেই…\nপ্রথমে শোনা যায় অভিনেতা রণবীর কাপুর করোনা ভাইরাসে আক্রান্ত। এর কিছুদিন পরই আলিয়া ভাট নিজেই জানান তারও করোনা পজিটিভ৷ বলাই যায় বেশ চ্যালেঞ্জিং সময় পার…\nঅভিমান করে পেশাদার গানের জগত থেকে স্বেচ্ছায় বিদায় নেওয়া জনপ্রিয় কণ্ঠশিল্পী আসিফ আবার গানে ফিরছেন। আসছে জানুয়ারিতে তিনি সিনেমার প্লে-ব্যাকে আবার কণ্ঠ দেওয়া শুরু করছেন। অডিও সার্কিটে আসিফ ফিরবেন আরো কিছুদিন পরে। এই ফাঁকে টুক…\n২১ আগস্ট গ্রেনেড হামলা সংক্রান্ত পৃথক দুটি মামলার দায় থেকে অব্যাহতির আবেদনের ওপর শুনানি চলছে। পুলিশের সাবেক আইজি আশরাফুল হুদার অব্যাহতির আবেদনের ওপর শুনানি শুরু করেছেন তার আইনজীবী টিএম আকবর। সোমবার ১০টা ৫৫ মিনিটে পুরান…\nনয়া দিল্লিতে সাফ চ্যাম্পিয়নশিপ শুরু হতে এক সপ্তাহও সময় হাতে নেই। কিন্তু প্রধান কোচ নিকোলা ইলিয়েভস্কিসহ পাঁচজনের ভিসা না হওয়ায় রোববারও ভারতের উদ্দেশ্যে রওয়ানা হতে পারেনি দল। ভারতীয় হাইকমিশনের ভূমিকায় ক্ষুব্ধ জাতীয় দল ব্যবস্থাপনা কমিটির…\nসংরক্ষিত আসনে সরকারি দলের সাংসদ হয়ে ক্ষমতার স্বাদ পেতে চেয়েছিলেন চট্টগ্রামের বেশ কয়েকজন আলোচিত নারীনেত্রী। মনোনয়ন পেতে ঢাকা-চট্টগ্রামও কম হয়নি তাদের। তদবির চলে নানা পথে। কিন্তু শেষ পর্যন্ত স্বপ্নভঙ্গ হয়েছে আলোচিত এই নারীনেত্রীদের। ভাগ্যের শিকে…\nসংসদ ভবন থেকে: যোগাযোগমন্ত্রী সৈয়দ আবুল হোসেন বলেছেন, টেন্ডার প্রক্রিয়া চূড়ান্ত করে এ সরকারের মেয়াদকালের মধ্যেই পদ্মা সেতুর নির্মাণ কাজ শুরু করা সম্ভব হবে। রোববার জাতীয় সংসদের প্রশ্নোত্তরে জাতীয় পার্টির (জাপা) নূর-ই-হাসনা লিলি চৌধুরী এক…\nস্টাফ রিপোর্টার November 28, 2011 Leaveacomment\nযোগ্য নেতৃত্বের সংকট চলছে বিএনপিতে। এমনটাই মনে করছেন রাজনীতিকেরা। আবার শনিবার কুষ্টিয়ার জনসমাবেশে বেগম খালেদা জিয়ার দেওয়া ভাষণেও তার প্রকাশ ঘটেছে। রাজনীতিকদের কেউ কেউ মনে করছেন, রাষ্ট্র পরিচালনায় আওয়ামী লীগ সরকারের ব্যর্থতায় হতাশ, দলের নিবেদিতপ্রাণ…\nরাজধানী ঢাকার নন্দিত নায়ক, জাতির জনকের ঘনিষ্ঠ ও স্নেহভাজন, ঢাকা সিটি কর্পোরেশনের প্রথম নির্বাচিত সফল মেয়র ঢাকা মহানগর আওয়ামী লীগের সভাপতি মোহাম্মদ হানিফের পঞ্চম মৃত্যুবার্ষিকী সোমবার। ২০০৬ সালের ২৮ নভেম্বর দিবাগত রাতে ৬২ বছর বয়সে…\nঢাকা বিশ্ববিদ্যালয়ের ‘গ’ ইউনিটের পুনর্মূল্যায়িত ফল বাতিলের বৈধতা চ্যালেঞ্জ করে দায়ের করা রিটের শুনানিতে শাহজালাল বিশ্ববিদ্যালয়ের অধ্যাপক ড. জাফর ইকবালের মতামত দুপুর ২টায় শুনবেন হাইকোর্ট। এর আগে সোমবার সকাল ১০টা ৫০ মিনিটে সংশ্লিষ্ট আদালতে তিনি…\nকায়রো: সিরিয়ার বিরুদ্ধে অর্থনৈতিক নিষেধাজ্ঞা আরোপের অনুমোদন দিয়েছে আরব লিগ। এর ফলে সিরিয়ার সরকারের সম্পদ জব্দ ও বিনিয়োগ বন্ধ করা হবে। রোববার মিসরের কায়রোতে আরব লিগের সদর দপ্তরে অনুষ্ঠিত বৈঠকে আরবের ১৯টি দেশ নিষেধাজ্ঞা আরোপের…\nএকাত্তরের মানবতাবিরোধী যুদ্ধারপরাধীদের বিচারকাজ শুরু হয়েছে। কিন্তু বিরোধী দলের নেত্রী খালেদা জিয়া যুদ্ধাপরাধীদের রক্ষা করতে প্রকাশ্যে নেমে পড়েছেন। যুদ্ধাপরাধীদের রক্ষার জন্য তিনি এতোই উতলা , ঘোমটা খুলে নেমেছেন। এতোদিন রাখঢাক ছিল। কিন্তু এখন পুরোদমে যুদ্ধাপরাধীদের…\nPrevious 1 … 4,588 4,589 4,590 … 4,613 Next


সাংস্কৃতিক পরিসরে নারীর যাত্রা এবং ‘ভদ্র’ সমাজের ‘শ্লীল/অশ্লীলতা’র বোধ – Women Chapter\nসাংস্কৃতিক পরিসরে নারীর যাত্রা এবং ‘ভদ্র’ সমাজের ‘শ্লীল/অশ্লীলতা’র বোধ\nমার্চ ১৯, ২০২২, ১২:৩৯ পূর্বাহ্ণ\nঊনিশ শতকে যখন বাংলা থিয়েটারের শুরু, শিক্ষা-সাহিত্য-চিন্তাধারা-রীতিনীতির পরিবর্তন, প্রাচীন-নবীনের দ্বন্দ্ব, স্কুল-কলেজ প্রতিষ্ঠা ইত্যাদি নানা কর্মোদ্যোগের মধ্য দিয়ে ঊনিশ শতক তখন নবজাগরণের নতুন ইতিহাস লিখছে।\n১৮৬৫ খ্রিস্টাব্দ। থিয়েটারে তখন শেক্সপিয়ার, দীনবন্ধু মিত্র, মধুসূদন দত্তের লেখা নাটকের যুগ। রমরম করে চলছে গোপাল উড়ের যাত্রা। সেই যুগে ‘ঘরের‘ মেয়েরা এইসব পেশাদারি নাটক-যাত্রায় অংশগ্রহণ করতেন না। পুরুষরাই তখন নাটকের নারী চরিত্রে অভিনয় করতেন। তারপর ধীরে ধীরে নারী চরিত্রের জন্য নারীদেরকেই প্রয়োজন বলে মনে করার ধারণা এলো সামনে।\nমেয়ে পাবেন কোথায় অভিনয় করার জন্য? চারদিকে যে শুধু ‘ভদ্রবাড়ির‘ মেয়ে গো!! ‘ভদ্রবাড়ির‘ মেয়েরা আবার মুখে রঙচঙ মেখে সবার সামনে আসবে নাকি? যে কিনা এমন ভাবছেন তারও যে তবে সমাজ ছাড়া হবার ভয় থাকে! সবার সামনে স্টেজে অভিনয় করে ‘পতিতা‘ হতে চায় আর কয়জন?\nতখন একটি নিষ্পত্তি হলো এভাবে যে, ‘পতিতা‘দেরকেই নারী চরিত্রের জন্য নেয়া হোক তবে। তাই নাটক বা যাত্রায় শুধু ‘পতিতা‘দেরই ডাক পড়তে শুরু হলো নারী চরিত্রে অভিনয় করার জন্য। নটি বিনোদীনি দাসী ছিলেন সেসময়ের উজ্জ্বল নক্ষত্র। যারা পতিতালয়ে যেতে পারছেন না, তারাও নাকি থিয়েটারে গিয়ে বিনোদিনীকে দেখতেন বলে অনেকেই মনে করতেন। সমাজের বড় একটি অংশ বলতে থাকলেন, মাগো, ছ্যা ছ্যা, কী অশ্লীল, বেশ্যা করছে নাটক!! থিয়েটারকেই পতিতাপল্লীর সমার্থক হিসেবে অনেকেই প্রচার করতে থাকলেন। তবে গিরীশচন্দ্র ও জ্যোতিরিন্দ্রনাথ ঠাকুরের হাত ধরে ধীরে ধীরে থিয়েটার ও অভিনয়ের মাধুর্য্য আর স্বাদ বুঝতে শুরু করেছিল বাঙালি সমাজ! তবে এই স্বাদ নেবার অধিকার ছিল শুধুমাত্র পুরুষের।\nএমন একটা সময়েই তৈরি হয়েছিল জোড়াসাঁকো নাট্যশালা। এর আসল পরিচয় অবশ্য ‘শখের থিয়েটার’। তৎকালীন কলকাতায় অনেক ধনী বাড়িতেই এমন থিয়েটার হতো। এগুলির উদ্দেশ্য ছিল মূলত বিনোদন। কিন্তু জোড়াসাঁকো ঠাকুরবাড়ির শখের থিয়েটার একটু অন্য ধারার ছিল। জোড়াসাঁকো নাট্যশালা জ্যোতিরিন্দ্রনাথেরই মস্তিষ্কপ্রসূত। গোপাল উড়ের যাত্রা দেখার পর, জোড়াসাঁকো ঠাকুরবাড়ির ইটিং ক্লাবে বসে লুচি-কচুরি খেতে খেতে কিশোর জ্যোতিরিন্দ্রনাথের মাথায় নাট্যশালার ভাবনা আসে। যেমন ভাবা তেমনি কাজ, মাইকেল মধুসূদন দত্তের ‘কৃষ্ণকুমারী’ নাটক দিয়েই নাট্যশালার উদ্বোধন করা হয়। অহল্যাবাইয়ের চরিত্রে অভিনয় করে জ্যোতিরিন্দ্রনাথ বিপুল প্রশংসা পান। ব্যস, এবার মহোৎসাহে নতুন নতুন নাটক অভিনয়ের পালা। বলাই বাহুল্য যে, তখনকার দিনের রেওয়াজ অনুযায়ী ঠাকুরবাড়িতেও মেয়েদের ভূমিকাতেও ছেলেরাই অভিনয় করেছিলেন।\nএরপর বাংলার নাট্যাকাশে উদিত হলেন জ্যোতিরিন্দ্রনাথ ঠাকুর। তাঁর লেখা ‘কিঞ্চিৎ জলযোগ’ অভিনীত হল বাড়িতে। পরবর্তী নাটক ‘সরোজিনী’। এরপর ১৮৭৭ সালে জ্যোতিরিন্দ্রনাথ ঠাকুরের ‘অলীকবাবু’ বা ‘এমন কর্ম আর করিব না’ প্রহসন অভিনয়ের মাধ্যমে ঠাকুরবাড়ির থিয়েটার আবার শুরু হয়। এই অভিনয়ের সবচেয়ে উল্লেখযোগ্য বিষয় হলো- বাড়ির মেয়েরাও নাটকে অংশ নিলেন। সমাজের একটি বড় অংশ আলোচনা করতে থাকলো যে, ‘ব্রাহ্ম সমাজের নষ্টামো যতসব! আমাদের মেয়েগুলোকেও নষ্ট করার চিন্তা!! খবরদার ব্রাহ্মদের ছায়া মারাবি না কিন্তু!‘‘ ব্রাক্ষ্ম মেয়েদের চরিত্রকে সমাজে কীভাবে ভাবা হতো সেটা শরৎবাবুর মতো চমৎকার করে আর কেইবা লিখে গিয়েছেন! সেই মেয়েরা এক কথায় ‘অশ্লীল‘, কারণ তারা পড়াশোনা করে, সাহিত্য নিয়ে পুরুষদের সাথে আলাপ করে, গান-বাজনা করে ইত্যাদি ইত্যাদি!!\nলেখালেখি তখনও শুধুমাত্র পুরুষেরই পরিসরের বিষয়। ‘মেয়েছেলে‘রা আবার সাহিত্যের কী বুঝবে- কালীন সময়ে কিন্তু নাটক লেখার আসরে নেমেছিলেন ঠাকুরবাড়ির মেয়েরাও। এবার নাটকে এলো নতুন বিষয় – প্রকৃতি। ঘরোয়া আড্ডায় জ্যোতিরিন্দ্রনাথ তুললেন আগেকার দিনের বসন্ত উৎসবের প্রসঙ্গ। এরপরেই তাঁর অনুরোধে স্বর্ণকুমারী দেবী লিখে দিলেন ‘বসন্ত উৎসব’ গীতিনাট্যটি। ঋতুকে আবাহন করার উৎসব শুরু হলো এই নাটকটি দিয়ে। অভিনয়ে পরিবারের সদস্যরাই। বাড়িরই সদস্যদের সামনে ঘরোয়া মঞ্চে অভিনীত হলো ‘বসন্ত উৎসব’। গবেষিকা চিত্রা দেব তাঁর ‘ঠাকুরবাড়ির অন্দরমহল’ গ্রন্থে বলেছেন, এই দুটি গীতিনাট্যতেই অভিনয় ও গান করেছিলেন নতুন বৌঠান কাদম্বরীদেবী।\nবাল্মীকি প্রতিভার প্রথম অভিনয়ে রবীন্দ্রনাথ সাজলেন বাল্মীকি ঋষি, হেমেন্দ্রকন্যা প্রতিভা সাজলেন সরস্বতী। এবার আর দর্শকের আসনে কেবল বাড়ির লোকেরা নন, বরং হাজির হয়েছিলেন বঙ্কিমচন্দ্র চট্টোপাধ্যায়, টি. এন. পালিত, রাজা সৌরীন্দ্রমোহন ঠাকুর প্রমুখের মতো মান্যগণ্য ব্যক্তিরা। প্রতিভাদেবীর গান আর অভিনয়ে দর্শক মুগ্ধ। কলকাতার সংবাদপত্রগুলি তাঁর প্রশংসায় পঞ্চমুখ। তার পরেরবার অভিনয়ে তুমুল বৃষ্টিতে স্টেজ ভেঙে হারমোনিয়াম ভিজে একাকার। কিন্তু বাল্মীকি প্রতিভার চতুর্থ অভিনয়ে দর্শক আরো নামজাদা, খোদ লাটসাহেব পত্নী লেডি ল্যান্সডাউন। এরপর রবীন্দ্রনাথ অ্যান্ড টিম করলেন ‘কালমৃগয়া’। এরপর স্বর্ণকুমারী দেবীর সখী সমিতির অভিনয়ের জন্য লেখা হলো ‘মায়ার খেলা’। এর অভিনয় হয়েছিল বেথুন কলেজে। অভিনয়ে ঠাকুরবাড়ির মেয়েদের সঙ্গে ছিলেন সখী সমিতির ‘সম্ভ্রান্তবংশীয়া‘ মেয়েরা।\nএভাবেই কিন্তু ধীরে ধীরে মঞ্চে কিংবা থিয়েটারে নারীদের বিচরণ হতে থাকে ধীরে ধীরে।\nকিন্তু মেয়েদের অভিনয় কিংবা গান-নাচ জানা মানেই তাদের পতিতা বলেই ধরে নেবার প্রবৃত্তি ১০০ বছর পরেও গেল না বাঙালির মনন থেকে!! বাঙালি অত্যন্ত সাংস্কৃতিক একটি জাতি যাদের কিনা বেশিরভাগ ধারণাই নেয়া অন্য সংস্কৃতির কাছ থেকে। এমনকি তাদের শব্দকোষেও রয়ে গিয়েছে ফরাসি, ইংরেজিসহ আরও অনেক শব্দ! এ কথা এজন্য বলা যে, কেউ কেউ নাচ-গান চর্চাকে সমর্থন করছেন, তারা আবার পাশাপাশি বলছেন যে, তাদের সংস্কৃতির অপমান হয় না এমন নাচ-গান চলুক!! শাস্ত্রীয় সঙ্গীত কিংবা নৃত্য কিংবা পুরোপুরি শাড়িতে আবৃত থেকে যদি কিছু করা যায় ক্ষতি কী? পশ্চিমাদের মতো ‘খেমটা‘ না হলেই চলবে আরকি। বাংলাদেশের মঞ্চে বোধকরি ফিউশন নাচ, ব্যালে কিংবা সালসা নাচ ততক্ষণই ‘শ্লীল‘ লাগে যতক্ষণ পর্যন্ত না সে পশ্চিমা পোশাক পরছে। কিন্তু এ ধরনের নাচ যে শাড়ি পরে পারফর্ম করা সম্ভব নয়, অথবা নিতান্তই কষ্টকর সেটা বোঝার মতো মনন কি তৈরি হতে বাংলাদেশিদের অনেক দেরি এখনও?\nতার চেয়েও বড় কথা, নাচের সাথে পোশাকের সম্পর্ক অত্যন্ত গভীর। প্রতিটি নাচের আলাদা পোশাক থাকে তাদের ট্রাডিশনকে বোঝানোর জন্য। মনিপুরী নাচ যদি শাড়ি পরে পরিবেশন করা হয়, সেটি কতটা যৌক্তিক? আমরা সারাদিন হিন্দি সিনেমা দেখি, সিরিয়াল দেখি বা বলিউডের নাচ দেখতে পারি, শুধু সেই নাচ পাবলিক পরিসরে কোন মেয়ে নাচলে পরেই তাকে ‘পতিতা‘ কিংবা ‘অশ্লীল‘ হিসেবে রিপ্রেজেন্ট করার মানসিকতা কতোটা যৌক্তিক? তারমানে কিন্তু এটি স্পষ্ট যে, এখনও এই ১৫০ বছর পরেও মানুষ সাংস্কৃতিক কর্মকাণ্ডে নারীর অংশগ্রহণকে মেনে নিতে পারেনি! সাংস্কৃতিক অঙ্গনের সাথে সম্পৃক্ত নারীদের এখনও তারা ‘রক্ষিতা‘ কিংবা ‘পতিতা‘ হিসেবেই গ্রহণ করছে মনে মনে! তাই যখনই পারছে শব্দবাণের মধ্য দিয়ে সেই নারীকে ধর্ষণ করে যাচ্ছে!! এখানে ধর্ষক কেবল পুরুষই নয়, বরং পুরুষতান্ত্রিক মননের শেকল দিয়ে বাঁধা পরা নারীরাও সমান পারদর্শিতার সাথে অংশগ্রহণ করে। তাই তো নিজের মেয়ে নাচ-গান শিখতে চাইলে এখনও বলে, ‘‘নাচ-গান শিখে কী করবি? ‘নর্তকী’ হবি বাইজি বাড়ির?‘‘\nদশর্কের চোখ ও তাদের বোঝাপরা আসলে তার নিজের পারিপার্শ্বিক পরিবেশে বেড়ে ওঠারই বহি:প্রকাশ। একদিনে এই চোখের দৃষ্টির পরিবর্তন হবে, এটা ভাবাই নির্বুদ্ধিতা। অপেক্ষার প্রহর শেষ কি আদৌ হবে কখনও?\nলেখক: গবেষক, জার্মানি\nTags: ঈশিতা বিনতে শিরীন নজরুল, উইমেন চ্যাপ্টার, সংস্কৃতি ও নারী, সাংস্কৃতিক পরিসরে নারীর যাত্রা এবং 'ভদ্র' সমাজের 'শ্লীল/অশ্লীলতা'র বোধ\nডিভোর্স দেয়ার আগে আরেকটু ভাবুন\n‘হৃদয়ের যত সঞ্চয়’


শরীরে শক্তি পেতে দ্রুততম কাজ করে যে খাবার -7mins ago\nজল্পনা চলছে তাঁদের নাকি এবছরের শেষেই বিয়ে। সম্পর্কের নানান চড়াই উতরাইয়ের পর আবার ট্র্যাকে ফিরেছেন বিরাট-অনুষ্কা। এরইমধ্যে ঈদে মুক্তি পাচ্ছে সুলতান। ছবিতে সালমান খানের বিপরীতে অনুষ্কা শর্মা। বলিউডের তিন খানের সঙ্গেই তাঁর কাজ করা হয়ে গেল। কেমন অভিজ্ঞতা তাঁর? খানেদের নিয়ে কী বলছেন তিনি?\nএ বছরের শেষেই বিয়ে করছেন বিরাট-অনুষ্কা। এমন গুঞ্জনই চলছে সর্বত্র। এবার এক নম্বর অলরাউন্ডারের সঙ্গে জুটি বাঁধতে চলেছেন অনুষ্কা শর্মা। বলিউডে অন্যান্য নায়িকাদের পিছনে ফেলে ক্রমশ এক নম্বরের পথে তিনি। নয় নয় করে বলিউডের তিন খানের সঙ্গেই কাজ করে ফেললেন। প্রথমে শাহরুখ, তারপর আমির আর এবার সলমন। ২০০৮-এ যশরাজ ফিল্মসে ডেবিউ ছবি রব নে বনা দি জোড়ি। বিপরীতে বলিউডের বাদশা। আদিত্য চোপড়ার পরিচালনায় ছবি হিট। এরপর অন্যন্য ছবি করলেও ২০১২-তে আবারও শাহরুখের সঙ্গে জব তক হ্যায় জান ছবিতে। যদিও পার্শ্বচরিত্র। কিন্তু সফল তিনি। এই ছবির ট্রেলার লঞ্চে এসেই শেয়ার করেছিলেন শাহরুখের সঙ্গে কাজের অভিজ্ঞতা।\nআগামী ঈদে মুক্তি পাচ্ছে সালমানের সুলতান। এই ছবিতে আরফার চরিত্রে তিনি। ছবির স্বার্থে শিখে নিতে হয়েছে কুস্তি। তিন খানের সঙ্গেই কাজ করা সম্পন্ন হল। ছবির ট্রেলার লঞ্চে এসে এমনটাই জানালেন অনুষ্কা। সালমান টিচ করতেও ছাড়লেন না। ২০০৮ থেকে ২০১৬। শাহরুখ, সালমান, আমির তিন খানের সঙ্গে কাজ করা শেষ। এবার বিরাটের সঙ্গে গাঁটছড়া। এ আর মন্দ কী।


ভারতের স্বাধীনতা দিবসে চীন ও পাকিস্তানকে হুঁশিয়ার করলেন মোদী! | Top News24 Online - টপ নিউজ২৪ অনলাইন\nভারতের স্বাধীনতা দিবসে চীন ও পাকিস্তানকে হুঁশিয়ার করলেন মোদী!\nটপ নিউজ ডেস্ক : ভারতের ৭৪তম স্বাধীনতা দিবসে জাতির উদ্দেশে ভাষণের সময় নাম উল্লেখ না করে প্রতিবেশী দেশ চীন ও পাকিস্তানকে হুঁশিয়ার করেছেন প্রধানমন্ত্রী নরেন্দ্র মোদী।\nশনিবার (১৫ আগস্ট) ভারতীয় সংবাদমাধ্যম এনডিটিভি এ তথ্য জানায়।\nদিল্লির লালকেল্লা থেকে স্বাধীনতা দিবসের এ ভাষণে মোদী বলেন, ‘নিয়ন্ত্রণ রেখা এলওসি থেকে প্রকৃত নিয়ন্ত্রণ রেখা এলএসি পর্যন্ত যখনই ভারতের সার্বভৌমত্বকে চ্যালেঞ্জ করা হয়েছে, আমাদের সেনারা তাদের নিজস্ব ভাষায় এর কড়া জবাব দিয়েছে। ’\nগত জুন মাসে লাদাখের গলওয়ান উপত্যকায় ভারতীয় সেনাদের সঙ্গে চীনা সেনাদের সংঘর্ষের কথা উল্লেখ করে মোদী বলেন, ‘ভারতের অখণ্ডতা রক্ষা আমাদের কাছে সবার আগে। আমাদের সেনারা ঠিক কী করতে পারে, দেশ কী করতে পারে, লাদাখের উদাহরণের মাধ্যমে গোটা বিশ্ব তা দেখেছে। আজ লালকেল্লা থেকে সেই বীর সেনাদের আমি শ্রদ্ধা জানাই। ’\n১৫ জুনের ওই সংঘর্ষে ভারতের ২০ জন সেনার মৃত্যু হয়। পরে ভারত ও চীন আলোচনার মাধ্যমে এ অচলাবস্থা কাটানোর চেষ্টা করে। তবে শনিবার ভাষণে কড়া ভাষায় চীনকে হুঁশিয়ার করেছেন প্রধানমন্ত্রী মোদী।\n‘সন্ত্রাসবাদ হোক বা আগ্রাসনবাদ, ভারত দুইয়ের বিরুদ্ধেই লড়াই করছে’, নাম উল্লেখ না করে পাকিস্তান ও চীনের উদ্দেশে বলেন তিনি।\n১ ঘণ্টা ২৬ মিনিটের ভাষণে ভারতের দুই প্রতিবেশী দেশকে ইঙ্গিত করে মোদী বলেন, ‘প্রতিবেশী শুধু সেই নয় যে আমাদের সীমান্ত এলাকা ভাগ করে নেয়, তারাই প্রকৃত প্রতিবেশী যারা এর সঙ্গে আমাদের হৃদয়ও ভাগ করে নেয়। পারস্পরিক সম্পর্কের প্রতি শ্রদ্ধা থাকলে, সম্পর্ক আরও ভালো হয়। এখন ভারতের সঙ্গে অনেক দেশেরই ঘনিষ্ঠ সম্পর্ক রয়েছে। আমরা একসঙ্গে কাজ করছি এবং একে অপরের প্রতি শ্রদ্ধাবোধও রয়েছে।\nচীন ও পাকিস্তানকে হুঁশিয়ার


প্রকাশিত: ০৫:২০ পিএম, ০৭ এপ্রিল ২০২০\nকরোনাভাইরাস আক্রান্তদের চিকিৎসার জন্য দেশের বিভিন্ন হাসপাতালে ৭ হাজার ৬৯৩ আইসোলেশন শয্যা আইসোলেশন শয্যা ও ১১২টি আইসিইউ শয্যা প্রস্তুত রাখা হয়েছে। দেশের বিভাগীয় ও জেলা শহরে আইসিইউ শয্যা বাড়ানোর চেষ্টা করা হচ্ছে।\nমঙ্গলবার (৭ এপ্রিল) দুপুরে স্বাস্থ্য অধিদফতরের করোনাভাইরাস সংক্রান্ত নিয়মিত হেলথ বুলেটিন উপস্থাপনকালে এসব তথ্য জানান অধিদফতরের মহাপরিচালক অধ্যাপক ডা. আবুল কালাম আজাদ।\nএ সময় উপস্থিত ছিলেন রোগতত্ত্ব, রোগনিয়ন্ত্রণ ও গবেষণা প্রতিষ্ঠানের (আইইডিসিআর) পরিচালক অধ্যাপক ডা. মীরজাদী সেব্রিনা ফ্লোরা।\nডা. আবুল কালাম আজাদ বলেন, গত ২৪ ঘণ্টায় ৬০৬ জনকে হোম কোয়ারেন্টাইনে রাখা হয়েছে। এখন পর্যন্ত হোম কোয়ারেন্টাইনে থাকা ব্যক্তির সংখ্যা ৬৭ হাজার ১১৭। গত ২৪ ঘণ্টায় প্রাতিষ্ঠানিক কোয়ারেন্টাইনে রাখা হয়েছে ৩২ জনকে। এখন পর্যন্ত মোট প্রাতিষ্ঠানিক কোয়ারান্টাইনে থাকা ব্যক্তির সংখ্যা ৩৩১। সবমিলিয়ে গত ২৪ ঘণ্টায় ৬৩৮ এবং সর্বশেষ মোট সংখ্যা ৬৭ হাজার ৪৪৮ জন কোয়ারেন্টাইনে রয়েছে।\nস্বাস্থ্য অধিদফতরের মহাপরিচালক অধ্যাপক ডা. আবুল কালাম আজাদ\nআর যারা কোয়ারেন্টাইন থেকে ছাড় পেয়েছেন তাদের সংখ্যা ২৪ ঘণ্টায় ১ হাজার ৬৫২ জন। সবমিলিয়ে ৫৭ হাজার ১৩২ জন কোয়ারেন্টাইন থেকে ছাড় পেয়েছেন বলে জানান তিনি।\nতিনি বলেন, বর্তমানে দেশের বিভিন্ন জেলা-উপজেলায় হোম কোয়ারান্টাইনে রয়েছেন ১০ হাজার ১৯০ জন এবং প্রাতিষ্ঠানিক কোয়ারেন্টাইন রয়েছেন ১২৬ জন। সর্বমোট কোয়ারেন্টাইনে থাকার সংখ্যা দশ হাজার ৩১৬ জন।\nঢাকা মহানগরীতে আইসোলেশনে থাকার ব্যবস্থা করা হয়েছে উল্লেখ করে স্বাস্থ্য অধিদফতরের মহাপরিচালক বলেন, ঢাকা মহানগরীতে আইসোলেশন বেডের সংখ্যা ১ হাজার ৫৫০টি। ঢাকা মহানগরীর বাইরে দেশের বিভিন্ন জেলা-উপজেলার হাসপাতালে ৬ হাজার ১৪৩টি আইসোলেশন বেড প্রস্তুত করা হয়েছে। সারাদেশে সর্বমোট আইসোলেশন বেডের সংখ্যা সাত হাজার ৬৯৩টি। এছাড়া আইসিইউ শয্যা সংখ্যা এখন পর্যন্ত ১১২ এবং ডায়ালাইসিস বেডের সংখ্যা ৪০টি। আইসিইউ শয্যার সংখ্যা আরও বাড়ানোর চেষ্টা করা হচ্ছে। ইনশাল্লাহ দ্রুত সময়ের মধ্যে মোটামুটি একটা গ্রহণযোগ্য সংখ্যায় আইসিইউ শয্যার সংখ্যা দাঁড়াবে।\nঢাকা মহানগরীর বিভিন্ন হাসপাতালে ১ হাজার ৫৫০টি আইসোলেশন শয্যা রয়েছে। এর মধ্যে আইসিইউ বেড রয়েছে ৭৯টি। ঢাকা মহানগরীর বাইরে ঢাকা বিভাগে রয়েছে ৬৯৭ আইসোলেশন বেড, চট্টগ্রাম বিভাগে ৮৪৮টি, ময়মনসিংহ বিভাগে এক হাজার ৩০টি ও ২৬টি আইসিইউ শয্যা, বরিশালে ৫৪৫ আইসোলেশন শয্যা, সিলেটে ৩৪৬টি আইসোলেশন ও দুটি আইসিইউ শয্যা রয়েছে। রাজশাহীতে ১২শ আইসোলেশন শয্যা থাকলেও আইসিইউ শয্যা নেই। সেখানে আইসিইউ স্থাপনের কাজ চলছে। খুলনাতে রয়েছে ৬৯০টি আইসোলেশন শয্যা ও আইসিইউ বেড সংখ্যা ৫, রংপুরে আইসোলেশন শয্যা সংখ্যা ৭৮৭টি।\nবিভাগীয় পর্যায়ে আইসোলেশন শয্যা সংখ্যা ৬ হাজার ১৪৩ এবং আইসিইউ শয্যা সংখ্যা ৩৩টি। তবে বিভিন্ন বিভাগীয় পর্যায়ে ও জেলা শহরে আইসিইউ শয্যা বাড়ানোর চেষ্টা চলছে বলে জানান স্বাস্থ্য অধিদফতরের মহাপরিচালক।\nবৈশ্বিক মহামারি করোনাভাইরাসে দেশে গত ২৪ ঘণ্টায় আক্রান্ত হিসেবে শনাক্ত হয়েছেন আরও ৪১ জন। এ নিয়ে দেশে ভাইরাসটিতে আক্রান্তের সংখ্যা দাঁড়িয়েছে ১৬৪ জনে। আক্রান্ত রোগীদের মধ্যে আরও ৫ জনের মৃত্যু হয়েছে। ফলে মৃতের সংখ্যা বেড়ে দাঁড়িয়েছে ১৭ জনে।


নবী মোহাম্মদ’কে কটূক্তির অভিযোগে চুয়েট শিক্ষার্থীকে গ্রেপ্তার\nস্টেটওয়াচ ডেস্ক\t মার্চ ২১, ২০২১ ডিজিটাল সিকিউরিটি অ্যাক্ট টি মন্তব্য\nনবী মোহাম্মদ (সঃ) কে নিয়ে সামাজিক যোগাযোগ মাধ্যম ফেসবুকে কটূক্তির অভিযোগে সৌরভ চৌধুরী (২৪) নামে চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট) এর এক শিক্ষার্থীকে গ্রেপ্তার করেছে পুলিশ। রবিবার (২১ মার্চ) ভোর ৪টার দিকে মহানগরীর উত্তর নালাপাড়া এলাকায় অভিযান চালিয়ে তাকে আটক করা হয়।\nচট্টগ্রামের সহকারী পুলিশ সুপার (রাউজান-রাঙ্গুনিয়া সার্কেল) মো. আনোয়ার হোসেন শামীমের নেতৃত্বে অভিযানে অংশ নেয় রাউজান থানা পুলিশ।\nপ্রত্যক্ষদর্শী সূত্রে জানা যায়, রাত সাড়ে ৩টায় ২০/৩০ জন পুলিশ সদস্য উত্তর নালাপাড়ার ১৩৫ নং বাসাটি (হাজী ইয়াকুব মঞ্জিল) ঘিরে ফেলে। পরে ভবনের ৭ তলায় অভিযান চালিয়ে ব্যবহৃত স্মার্টফোনসহ সৌরভকে আটক করা হয়।\nজানা যায়, গত ১৯ মার্চ সামাজিক যোগাযোগ মাধ্যম ফেসবুকে মহানবী হযরত মুহম্মদ (স.)-কে নিয়ে অশালীন মন্তব্য করেছিলেন চুয়েটের পুরকৌশল বিভাগের শেষ বর্ষের শিক্ষার্থী সৌরভ চৌধুরী। তার এমন পোস্ট নিয়ে ক্ষোভ প্রকাশ করেন চুয়েটের অন্যান্য শিক্ষার্থীরা। চুয়েট ‘আড্ডাবাজ’ নামে একটি গ্রুপ থেকে তার কটূক্তি সম্বলিত স্ক্রিনশট ভাইরাল হলে সাধারণ শিক্ষার্থীরা তার বহিষ্কার ও তার বিরুদ্ধে আইনগত ব্যবস্থা গ্রহণের দাবি জানান।\nশিক্ষার্থীদের থেকে জানা যায়, তিনি শিক্ষাজীবনে অত্যন্ত মেধাবী একজন ছাত্র। বর্তমানে পুরকৌশল বিভাগের সর্বোচ্চ সিজিপিএ পাওয়া শিক্ষার্থী সৌরভ। পুরকৌশল বিভাগের চতুর্থ বর্ষের শিক্ষার্থী শহীদুল ইসলাম বলেন, মেধাবী এ শিক্ষার্থীর যে মন মানসিকতার বহিঃপ্রকাশ আমরা দেখলাম, তাতে অদূর ভবিষ্যতে আমরা ভালো কিছু আশা করতে পারছি না।\nবিশ্ববিদ্যালয়ের ছাত্রকল্যাণ পরিচালক অধ্যাপক ড. রেজাউল করিম বলেন, আমরা বিষয়টি ইতিমধ্যেই জেনেছি, শিক্ষার্থীরা তার শাস্তির দাবি জানিয়েছে। এসব বিষয়ে ছাড় দেয়ার সুযোগ নেই। তথ্য উপাত্তের ভিত্তিতে আগামীকাল শৃঙ্খলা কমিটির আলোচনাসভা হতে পারে।\nএ প্রসঙ্গে চট্টগ্রামের সহকারী পুলিশ সুপার (রাউজান- রাঙ্গুনিয়া সার্কেল) মো. আনোয়ার হোসেন শামীম বলেন, ফেসবুকে ধর্মীয় উষ্কানিমূলক ও রাষ্ট্রবিরোধী মন্তব্য করায় গতরাতে আসামি সৌরভ চৌধুরীর বিরুদ্ধে ডিজিটাল নিরাপত্তা আইনে মামলা করা হয়। এই প্রেক্ষিতে চট্টগ্রাম নগরের নালাপাড়া এলাকা থেকে আমরা তাকে গ্রেপ্তার করি। এর আগে গত অক্টোবর মাসে নবী করিম (স.)-কে নিয়ে কটূক্তি করায় রায়হান রোমান নামের এক শিক্ষার্থীকে বহিষ্কার করে চুয়েট প্রশাসন।


কেন হলুদ সোয়েটার পরে ছবি পোস্ট স্বস্তিকার? কারণ জানলে চমকে যাবেন!\nহোমবিনোদনকেন হলুদ সোয়েটার পরে ছবি পোস্ট স্বস্তিকার? কারণ জানলে চমকে যাবেন!\nবিনোদন ডেস্ক: হালের জনপ্রিয় অভিনেত্রীদের একজন স্বস্তিকা মুখোপাধ্যায়। নিজের অভিনয় দক্ষতা দিয়ে ভালোবাসা অর্জনে সক্ষম হয়েছেন লক্ষ-কোটি দর্শকের। এদিকে ছুটি কাটাতে কাশ্মির গেছেন স্বস্তিকা মুখোপাধ্যায়। সেখান থেকে তিনি একটা ছবি পোস্ট করেছেন যেখানে দেখা যাচ্ছে তার শরীরে হলুদ একটি সোয়েটার। পেছনে বরফে মোড়া কাশ্মির। আর এমন একটি সোয়েটার পরে ছবি পোস্ট করার আসল কারণ জানলে চমকে যাবেন!\nহলুদ সোয়েটার পরা কয়েকটি ছবি পোস্ট করে তার সঙ্গে তিনি লিখেছেন- এই হলুদ সোয়েটারটি আমার বাবার। শিলংয়ে পরিবারের সঙ্গে ছুটি কাটাতে গিয়ে প্রথমবার বাবাকে এই সোয়েটারটি পরতে দেখেছিলাম। সোয়েটারের সঙ্গে জড়িয়ে থাকা ছোটবেলার উষ্ণতায় নস্টালজিক হয়ে পড়েন নায়িকা।\nতিনি আরও লেখেন, গরমের ছুটিতে বেরতে যাওয়ার প্রথা বাকি সবার মতন আমাদেরও ছিল। চেরাপুঞ্জিতে ঘন কুয়াশায় বাবাকে খুঁজে পাওয়ার একমাত্র উপায় ছিল এই হলুদ সোয়েটারটা।\nপুরোনো দিনের কথায় স্বস্তিকা লেখেন- তখন আমি ক্লাস ফোরে পড়ি বোধ হয়। ছুটি শেষে ড্রাই ক্লিনার থেকে ফেরে এলে মা নরম কাপড় মুড়ে তুলে রাখত, গরম জামাকাপড় থাকে যেভাবে সব মধ্যবিত্তের বাড়িতে। এর জন্য যত্ন ছিল একটু বেশি কারণ হলুদ রঙ মায়ের সবচেয়ে প্রিয়।\nfrom MTnews24 https://ift.tt/MtosECH


স্বপ্ন - আনিসুল হক | PDF বাংলা বই ডাউনলোড\nস্বপ্ন – আনিসুল হক\nস্বপ্ন pdf বাংলা বই। স্বপ্ন – আনিসুল হক এর লেখা একটি বাংলা সমকালীন উপন্যাস বই। তার “স্বপ্ন” বইয়ের একটি পিডিএফ (pdf) ফাইল ই বুক (eBook) আমরা অনলাইনে খুজে পেয়েছি এবং আনিসুল হক (Anisul Hoque) এর অসাধারণ বইটি আপনাদের মাঝে শেয়ার করছি। যদি একদিন ভোরবেলা শহীদ আলতাফ মাহমুদ এসে হাজির হন এই বাংলাদেশে, এই ঢাকায়! যদি তাঁর দেখা হয়ে যায় শিমূল ইউসুফের সঙ্গে? যদি তারা উম্মোচন করতে থাকেন ইতিহাসের যবনিকা। আমার ভয়ের রক্তে রাঙানো একুশে ফ্রেব্রুয়ারী গানের অবিস্মরণীয় সুরকার গণমানুষের শিল্পী আলতাফ মাহমুদ একাত্তরের যোদ্ধা আর শহীদ। আনিসুল হক বইটিতে আলতাফ মাহমুদ কে নিয়ে মুক্তিযুদ্ধের কিছু কথা লিখেছেন। আপনারা যেকোন সময় বইটি আমাদের ওয়েব সাইট থেকে ডাউনলোড করে এবং অনলাইনে পড়তে পারবেন। ৬৪ পাতার স্বপ্ন বাংলা বইটি (Bangla Boi) একটি অধিক পঠিত সমকালীন উপন্যাস যা ২০০৮ সালে অনন্যা প্রথম প্রকাশ করে।\nআনিসুল হক এর স্বপ্ন বাংলা বইটি সম্পুর্ণ ফ্রীতে ডাউনলোড এবং পড়তে পারবেন। আমরা আনিসুল হকের স্বপ্ন বই এর পিডিএফ কপি সংগ্রহ করেছি এবং আপনাদের মাঝে তা শেয়ার করছি। আনিসুল হক এর অন্যান্য গল্প, উপন্যাস, কাব্যগ্রন্থ, কবিতার বই সমূহ পড়তে আমাদের সাইটে চোখ রখুন। আনিসুল হক এর গল্প গুচ্ছের মধ্যে যে স্বপ্ন দেখতে জানতো, আজকালকার ভালোবাসার গল্প, অসমাপ্ত চুম্বনের ১২ বছর পর অনেক পঠিত বই। তাঁর সবচেয়ে বিখ্যাত উপন্যাস মা। এছাড়া বীর প্রতীকের খোঁজে, নিধুয়া পাথার, আয়েশামঙ্গল, খেয়া, ফাঁদ, বেকারত্বের দিনগুলিতে প্রেম, ভালোবাসা আমি তোমার জন্য কাঁদছি, ফাল্গুন রাতের আঁধারে ইত্যাদি। নিচের লিংক থেকে ০৩ এমবির বইটি ডাউনলোড করে কিংবা অনলাইনে যেকোন সময় আনিসুল হক এর এই জনপ্রিয় সমকালীন উপন্যাস বইটি পড়ে নিতে পারবেন।\nআনিসুল হক অন্যতম জনপ্রিয় বাংলদেশি কবি, লেখক, নাট্যকার ও সাংবাদিক। বর্তমানে তিনি বাংলাদেশের দৈনিক প্রথম আলোর সহযোগী সম্পাদক এবং কিশোর আলোর সম্পাদক পদে কর্মরত আছেন। আনিসুল হকের জন্ম, ১৯৬৫ সালের ০৪ মার্চ রংপুর বিভাগের নীলফামারীতে। তাঁর পিতার নাম মো. মোফাজ্জল হক এবং মায়ের নাম মোসাম্মৎ আনোয়ারা বেগম। মুক্তিযুদ্ধকালীন সময়ের সত্য ঘটনা নিয়ে তাঁর লেখা মা বইটি বেশ জনপ্রিয়। তাঁর সবচেয়ে বিখ্যাত উপন্যাস মা বাংলা ভাষার পাশাপাশি দিল্লী থেকে ইংরেজি ভাষায় এবং ভুবনেশ্বর থেকে উড়ে ভাষায় প্রকাশিত হয়েছে। আনিসুল হক এর কিছু সিনেমা মধ্যে ব্যাচেলর, মেড ইন বাংলাদেশ, থার্ড পারসন সিঙ্গুলার নাম্বার উল্লেখ যুগ্য। তার লেখা গল্প, কবিতা, উপন্যাস, মুক্তিযুদ্ধ, অন্যান্য বই সমূহ আমরা আপনাদের মাঝে পৌছে দেবার জন্য চেষ্টা করে যাচ্ছি । আশা করছি, আনিসুল হক এর স্বপ্ন বইটি পড়ে আপনাদের ভালো লাগবে । আনিসুল হক (Anisul Hoque) এর অন্যান্য বাংলা বই ডাউনলোড করতে আমাদের সাইট ভিজিট করুন আর স্বপ্ন বইটি আপনাদের কেমন লাগলো তা জানতে ভুলবেন না।


এনরিকের চোখে মেসিই বিশ্বসেরা\nদীর্ঘ ১২ বছর প্রথমবারের মতো এবার ফিফার বর্ষসেরা তিনের তালিকায় জায়গা হয়নি আর্জেন্টাইন তারকা লিওনেল মেসির। বার্সেলোনা ফরওয়ার্ড আছেন পঞ্চম স্থানে। সংক্ষিপ্ত তালিকাটিতে আছেন লুকা মডরিচ, ক্রিশ্চিয়ানো রোনালদো ও মোহাম্মদ সালাহ। এর আগে উয়েফার বর্ষসেরা খেলোয়াড় হয়েছেন ক্রোয়েশিয়ার রিয়াল মাদ্রিদ মিডফিল্ডার মডরিচ। চলতি বছল যিনি রিয়াল মাদ্রিদকে এনে দিয়েছেন চ্যাম্পিয়নস লিগ শিরোপা এবং একক নৈপুণ্যে ক্রোয়াটদের নিয়ে গেছেন রাশিয়া বিশ্বকাপে ফাইনালে। ব্যালন ডি’অরেরও অন্যতম দাবিদার তিনি।\nতবে ফিফার বর্ষসেরা পুরস্কার নিয়ে নিজের মতামত জানাতে গিয়ে মডরিচকে নয়, মেসিকেই সেরা ফুটবলারের স্বীকৃতি দিয়েছেন স্পেন জাতীয় দলের কোচ লুইস এনরিকে।\nগত মৌসুমে মডরিচ ও রোনালদো উভয়ে রিয়ালকে চ্যাম্পিয়নস লিগ জেতাতে বড় ভূমিকা রেখেছেন। অন্যদিকে লিভারপুলের হয়ে স্বপ্নের মতো মৌসুম কাটিয়েছেন সালাহ। মিসরীয় ফরওয়ার্ড ইংলিশ প্রিমিয়ার লিগে করেছেন সর্বোচ্চ গোলের রেকর্ড। সেই সঙ্গে ১১ বছর পর অলরেডদের নিয়ে গেছেন চ্যাম্পিয়নস লিগের ফাইনালে। তবে জাতীয় দলের জার্সিতে তিনজনের মধ্যে সবচেয়ে উজ্জ্বল ছিলেন মডরিচ। চারে থাকা আন্তনিও গ্রিজম্যান অ্যাটলেটিকো মাদ্রিদের হয়ে জিতেছেন ইউরোপা লিগের শিরোপা ও জাতীয় দলের জার্সিতে বিশ্বকাপ। সেই তুলনায় জাতীয় দলে ব্যর্থ মেসি বার্সাকে নেতৃত্ব দিয়েছেন লা লিগা ও কোপা দেল রে শিরোপা জেতাতে। সঙ্গে লা লিগার সর্বোচ্চ গোলদাতাও ছিলেন তিনি। কিন্তু কাতালানদের হয়ে দুর্দান্ত মৌসুম কাটানোর পরও সংক্ষিপ্ত তালিকায় মেসির নাম না থাকায় বিস্মিত হয়েছেন অনেকে।\nউয়েফা নেশনস লিগে ক্রোয়েশিয়ার মুখোমুখি হওয়ার আগে এনরিকে মডরিচকের অসাধারণ প্রতিভাবান হিসেবে স্বীকার করে নিয়েছেন। কিন্তু সবার থেকে এগিয়ে এগিয়ে রেখেছেন সাবেক শিষ্য মেসিকে। পরশু এক সংবাদ সম্মেলনে এনরিকে বলেন, ‘আমি যদি ক্রোয়েশিয়ার খেলোয়াড়দের নিয়ে কথা বলি, আমি মডরিচ এবং রাকিটিচকে নিয়ে বলব। তারা দুজনই অনেক ব্যক্তিগত পুরস্কারের যোগ্যতা রাখে। কিন্তু যদি আমাকে বিশ্বের সেরাকে নিয়ে কথা বলতে হয়, সেরা খেলোয়াড়ের পুরস্কার মেসিকে দেওয়া উচিৎ; যে বাকি সবার চেয়ে অনেকটা ওপরে।’ মডরিচ নাকি মেসি- কে সেরা? এমন প্রশ্নের উত্তরে বার্সার সাবেক কোচ বলেন, ‘মডরিচ? মেসিই বিশ্বের সেরা।’\nগরুর মাংসে ক্ষতিকর রং, আটক ৩\nঠাকুরগাঁওয়ে কেন্দ্রীয় ছাত্রলীগ নেতার বোন ইয়াবাসহ আটক


স্বামী ছয় মাস স্ত্রীর সাথে দৈহিক সম্পর্ক না রাখলে, তালাক হয়ে যাবে ? - Askproshno প্রশ্নোত্তর\nস্বামী ছয় মাস স্ত্রীর সাথে দৈহিক সম্পর্ক না রাখলে, তালাক হয়ে যাবে ?\n01 জানুয়ারি 2018 "যৌন" বিভাগে জিজ্ঞাসা করেছেন Ayaan (2,778 পয়েন্ট) ● 124 ● 353 ● 428\nস্ত্রীর সাথে দৈহিক সম্পর্ক\n01 জানুয়ারি 2018 উত্তর প্রদান করেছেন অা ক ম আজাদ (8,265 পয়েন্ট) ● 54 ● 207 ● 512\n18 মে 2018 নির্বাচিত করেছেন শামীম মাহমুদ\nএকজন স্বামী তার স্ত্রী থেকে ৪ মাস দূরে থাকতে পারবে। এর বেশি সময় দূরে থাকতে হলে স্ত্রীর সন্তোষজনক অনুমোদন প্রয়োজন হবে। আর স্বামী স্ত্রীর সাথে ছয় মাস দৈহিক সম্পর্ক না রাখলে আপনা আপনি তালাক হয়ে যায় না। তবে স্ত্রীর অনুমতি সাপেক্ষে ছয় মাস দৈহিক সম্পর্ক না রাখা বৈধ আছে। আর সন্তোষজনক অনুমতি ব্যতীত ছয় মাস দৈহিক সম্পর্ক না রাখলে গুনা হবে।-সুনানে সাঈদ ইবনে মানসূর, হাদীস ২৪৬৩,\nমুসান্নাফে আব্দুর রাযযাক,\nহাদীস ১২৫৯৪, সুনানে নাসায়ী,\nতালাক দিতে কি কি প্রয়োজন?\n18 মে 2018 "আইন" বিভাগে জিজ্ঞাসা করেছেন ইউনুস (1,233 পয়েন্ট) ● 26 ● 102 ● 145\nমুখে তালাক দিলে হবেনা কেন?\nকি কি ক্ষেত্রে স্তীকে তালাক দেওয়া বৈদ?\nস্ত্রীর দুধ পান করলে কি তালাক হয়ে যাবে?\n11 মে 2018 "ইসলাম ধর্ম" বিভাগে জিজ্ঞাসা করেছেন মেজবাহ (1,839 পয়েন্ট) ● 28 ● 148 ● 244


ঘণ্টার পর ঘণ্টা অনালাইন গেমসে মত্ত কিশোর! মস্তিষ্কে রক্তক্ষরণে মৃত্যু!\n০৪:৪১:২১ শুক্রবার, ০৫ মার্চ ২০২১\n• সুশান্তর মৃত্যু: চার্জশিটে প্রেমিকা রিয়াসহ ৩৩ জনের নাম • শূন্য রানে আউট হয়ে লজ্জার যে রেকর্ডের শীর্ষে কোহলি • ফেঁসে যাচ্ছেন নাসিরের স্ত্রী তামিমা! • ২৯১ আসনে প্রার্থী ঘোষণা মমতা ব্যানার্জীর, রাখলেন চমক • গত ২৪ ঘণ্টায় দেশে করোনা শনাক্ত ও মৃত্যুর সর্বশেষ তথ্য • খেলা শেষ, হেরে গেল নিউজিল্যান্ড • প্রেম, যৌনতার অভিনব প্রতারণার সংঘবদ্ধ চক্রের ১১ সদস্য গ্রেফতার • গাজীপুর জেলা আইনজীবী সমিতির নির্বাচনে সভাপতি-সম্পাদকসহ ৫ পদে বিএনপির জয় • সীমান্তে নেপাল পুলিশের গুলিতে ভারতীয় নিহত, একজন নিখোঁজ ও আরেকজন কোনওমতে প্রাণ বাঁচিয়ে ভারতে ফিরেন • আওয়ামী লীগ মানুষের জন্য না: গয়েশ্বর\nবৃহস্পতিবার, ০৪ ফেব্রুয়ারী, ২০২১, ০৮:৩৩:৩৮\nআন্তর্জাতিক ডেস্ক : মুঠোফোনের ঘেরাটোপে বন্দি জীবন, ছন্নছাড়া যুব সমাজ। প্রযুক্তির উন্নতি বিশাল ভাবে প্রভাব ফেলেছে মানুষের উপর। অনলাইন গেমসের নেশায় মত্ত তরুণ সমাজ অজান্তেই ডেকে আনছে বিপদ। সম্প্রতি এমনই এক মর্মান্তিক ঘটনায় তাজ্জব হয়েছেন সকলে। ১৬ বছরের এক কিশোর ঘণ্টার পর ঘণ্টা অনলাইন গেমস খেলায় মস্তিষ্কে আঘাত পেয়ে মারা গিয়েছে। হ্যাঁ ঠিকই, দীর্ঘ সময় ধরে অনলাইন গেমস খেলায় তার মস্তিষ্কে হ্যামারেজ হয়, আর তাতেই অকালে প্রাণ হারিয়েছে কিশোর।\nতবে জেআইপিএমইআর-এর বিশেষজ্ঞরা বলেছিলেন যে ভিডিও গেমগুলিকে কেবলমাত্র মৃত্যুর একমাত্র কারণ হিসাবে চিহ্নিত করা ঠিক নয়। কিশোরের শারীরিক অসুস্থতা রয়েছিল কি না, সেই বিষয় তদন্ত করার পরেই মৃত্যুর সঠিক কারণ নিশ্চিত ভাবে বলা যাবে। হাসপাতালের তরফে বলা হয়েছে, মঙ্গলবার দিন ওই কিশোরকে মৃত অবস্থায় হাসপাতালে আনা হয়েছিল। মৃত্যুর কারণ হিসেবে মস্তিষ্কে রক্তক্ষরণকে সনাক্ত করা গিয়েছে। সূত্র-নিউজ১৮


অর্থবলের কাছে পরাস্ত হল দলের নীতি, বলছে দিনহাটা\nHome খাস পলিটিক্স অর্থবলের কাছে পরাস্ত হল দলের নীতি, বলছে দিনহাটা\nখাস খবর, দিনহাটা: আশঙ্কায় বাস্তবায়িত হল! প্রার্থী তালিকা প্রকাশিত হতেই জেলায় জেলায় সামনে আসছে শাসকের ক্ষোভ৷ ব্যতিক্রম নয় কোচবিহারও৷ কোচবিহারের ক্ষুব্ধ তৃণমূল কর্মীরা বলছেন, দলের তরফে আশ্বাস দেওয়া হয়েছিল: সুপারিশ নয়, যোগ্যতার নিরিখে প্রার্থী করা হবে৷ কিন্তু আদতে যা হল, সেটা তো অর্থবলের কাছে দলের নীতি পরাস্ত হয়ে গেল৷\nপ্রসঙ্গত, দিনহাটার বর্তমান বিধায়ক উদয়ন গুহকে কেন্দ্র করে দলের অন্দরেই ক্ষোভ সর্বজনবিদিত৷ স্বভাবতই এলাকায় তৃণমূলের প্রার্থীপদের দাবিদার হিসেবে নাম উঠে এসেছিল বর্ষীয়ান তৃণমূল নেতা মীর হুমায়ুন কবীর ও তৃণমূলের জোট সঙ্গী গ্রেটার কোচবিহারের নেতা বংশীবর্ধন বর্মনের নামও৷ তবে এলাকার প্রায় ৩৮ শতাংশই সংখ্যালঘু ভোট থাকায় পাল্লা ঝুঁকেছিল হুমায়ুনের দিকে৷\nযদিও রাজনৈতিক বিশ্লেষকদের একাংশ আশঙ্কা প্রকাশ করেছিলেন, দিনহাটায় বারংবার শেষ মুহূর্তে অন্য দল থেকে আসা রাজনীতিককে প্রার্থী করে আদতে পচা শামুকে পা কাটার মতো গোষ্ঠী কোন্দলের সলতেটা পাকিয়ে দিয়েছেন শীর্ষ নেতৃত্বই৷ এবারেও তার পুনরাবৃত্তি হবে না তো? প্রার্থী তালিকা সামনে আসার পর স্বভাবতই ক্ষুব্ধ তৃণমূল কর্মীরা বলতে শুরু করেছেন, ‘আমরা তৃণমূলের এনআরসি তালিকা ভুক্ত’! কেউ কেউ আরও একধাপ এগিয়ে দলবদলের কথাও বলছেন৷\nতবে যাঁকে কেন্দ্র করে দিনহাটায় দলীয় কর্মীদের ক্ষোভ সামনে এসেছে সেই হুমায়ন কবীর অবশ্য নির্লিপ্ত৷ ব্যক্তি মমতা বন্দ্যেপাধ্যায়ের প্রতি আনুগত্যে ’৯৭ সালে যুব কংগ্রেসে নাম লেখানোর আগে পর্যন্ত ছিলেন সিপিআইয়ের ছাত্র সংগঠনে৷ ’৯৮সালে তৃণমূলের জেলা পরিষদ প্রার্থী৷ বর্তমানে কোচবিহার জেলা পরিষদের কৃষি কর্মাধ্যক্ষ৷\nটেলিফোনের ওপার থেকে ‘খাসখবর’কে বললেন, ‘‘দল বদলানোর হলে অনেক আগেই বদলাতে পারতাম৷ নোংরামি করার জন্য তো রাজনীতিতে আসিনি৷’’\nনোংরামির উদাহরণ দিলেন দিনহাটার এক তৃণমূল কর্মী৷ বললেন, ‘‘২০০৬ সালে কোচবিহারের দিনহাটা আসনটিতে বামপ্রার্থী উদয়ন গুহকে পরাজিত করে ‘সবেধন নীলমনি’ হয়ে সমগ্র উত্তরবঙ্গে তৃণমূলের মুখ রক্ষা করেছিলেন অশোক মণ্ডল৷ অথচ পরের ভোটের মুখে সেই অশোক মণ্ডলকে দল থেকে বহিষ্কার করা হল৷’’ যদিও ১৬-র ভোটে ফব-র সেই উদয়নবাবুকে কোচবিহার চিনল তৃণমূল প্রার্থী হিসেবে৷ ঠিক যেমন ১৯ এর লোকসভা আসনে দলের নেতার পরিবর্তে এখানে প্রার্থী পদ পেয়েছিলেন আরেক ফব নেতা পরেশ অধিকারী৷ পরিণামে, লোকসভা আসনটি খোয়াতে হয়েছে শাসককে৷\nকোচবিহারের তৃণমূল কর্মীরা বলছেন, বঙ্গ জুড়ে গেরুয়া ঝড় তো রয়েইছে সঙ্গে দলের প্রার্থী তালিকা বিরোধীদের পালে হাওয়া জুগিয়ে দেওয়ার জন্য যথেষ্ট৷ যদিও এবিষয়ে কোনও মন্তব্য করতে চাননি দলের শীর্ষ নেতৃত্ব।\nPrevious articleবাকুঁড়ায় টিকিট পেলেন না তৃণমূলের পাঁচ বিধায়ক\nNext articleব্যারাকপুর শিল্পাঞ্চলে নয়া ও তারকার ভিড়


একরামুলের স্ত্রী-কন্যার দিকে তাকিয়ে, নিজের স্ত্রী-কন্যাকে দেখুন | Sylhet24.net\nএকরামুলের স্ত্রী-কন্যার দিকে তাকিয়ে, নিজের স্ত্রী-কন্যাকে দেখুন\nসিলেট টুয়েন্টিফোর ডট নেট :: ৪ জুন, ২০১৮ ১:১৩ পূর্বাহ্ন\nকতবার যে অডিও ক্লিপটি শোনার চেষ্টা করেছি, ব্যর্থ হয়েছি প্রতিবারই। একবারও পুরোটা শুনতে পারলাম না। সত্যি বলছি, পুরোটা না শুনে লিখছি। আসলে লিখছি না, লেখার চেষ্টা করছি। অক্ষর- শব্দগুলো কেমন এলোমেলো হয়ে যাচ্ছে। চিন্তাগুলো খাপছাড়া- বিক্ষিপ্ত। গুলির যে শব্দ অডিও ক্লিপে শুনলাম, তা লেখার শব্দ খুঁজে পাচ্ছি না। গুলিবিদ্ধ মানুষের গোঙানির শব্দ কানের ভেতরে স্থায়ী আসন করে নিয়েছে। কান থেকে বের করতে পারছি না। ‘… আমার জামাই কিছু করে নাই যে … আপনারা কোথায় … হ্যালো হ্যালো … আব্বু … আ…ব…বু…।’\nকমিশনার একরামুলকে চিনি না, জানি না। তার স্ত্রী-কন্যাদের চেনার জানার কোনো কারণ নেই। একরামুলের স্ত্রীর সরবরাহ করা অডিও ক্লিপের হাহাকার, ভেতরটা ওলট-পালট করে দিচ্ছে।\nআপনি, হ্যাঁ আপনাকে বলছি। হয়তো অডিও ক্লিপটি শুনেছেন বা শোনার চেষ্টা করেছেন। স্বাভাবিক থাকতে পেরেছেন? ভয়-আতঙ্ক-ক্ষুব্ধতা-ক্ষিপ্ততা, আপনাকে জাপটে ধরেনি? নিশ্চয় ধরেছে, যদি আপনি মোটামুটি বোধ-বুদ্ধিসম্পন্ন মানুষ হয়ে থাকেন।\nধরুন, আপনাকে কেউ রাতের বেলায় ফোন করে যেতে বললেন। স্ত্রী-সন্তানরা যেতে দিতে চাইলেন না। আপনাকে যেতে হলোই। তাকান আপনার স্ত্রী-সন্তানের মুখের দিকে। ভাবুন একবার, কেমন হতে পারে তাদের মানসিক অবস্থা! অথবা ধরুন, কেউ আপনাকে ডেকে নিলেন না। এমনিতেই বাইরে গেলেন। স্ত্রী-সন্তানেরা বাসায় আপনার জন্যে অপেক্ষা করছেন। নির্দিষ্ট সময়ের পরেও আপনি ফিরছেন না। স্ত্রী-সন্তান বারবার ফোন করছেন। ‘অমুক জায়গায় যাচ্ছি, চলে আসব…’ পুরোটা বলতে পারছেন না। আপনার স্ত্রী-সন্তান পুরোটা না বুঝলেও বিপদে যে আছেন, তা বুঝতে পারছেন। আবারও তাকান আপনার স্ত্রী-সন্তানের মুখের দিকে। পড়ুন স্ত্রী-সন্তানের হৃদয়ের ভাষা।\nধরুন, আপনার কন্যা বলছেন, ‘হ্যালো … আব্বু তুমি কোথায়?’ ‘মা আমি হ্নীলা যাচ্ছি, চলে আসব’ চলে যে আসতে পারবেন না, না ফেরার দেশে যে চলে যাবেন বা যাচ্ছেন, নিজে বুঝতে পারছেন। অনেক চেষ্টা করেও কান্না লুকাতে পারলেন না। কন্যা টেলিফোনের অপর প্রান্ত থেকে বলছেন, ‘আব্বু তুমি কান্না করতেছ যে…।’\nএবার তাকান আপনার কন্যার মুখের দিকে। তাকাতে পারছেন, আছে কোনো অনুভূতি শরীরে?\nধরুন, স্ত্রী বলছেন, হ্যালো … হ্যালো …। ফোন আপনি ধরেছেন বা কেউ একজন ধরলেন। কোনো কথা নেই … নানা শব্দ আছে। ধাম করে গুলির শব্দ, গুলিবিদ্ধ মানুষের গোঙানির শব্দ … আপনার স্ত্রী তা শুনছেন। একটু আগে স্ত্রী-কন্যা আপনার সঙ্গে কথা বলেছেন। এখন গুলি-গোঙানির শব্দ শুনছেন।\nযা লিখছি, তা কি আপনি ভাবতে পারছেন? কল্পনায় অনুধাবন করতে পারছেন? ঘামছেন, না হাত-পা ঠান্ডা হয়ে যাচ্ছে? বুকের বাঁ পাশটা কি চিনচিন করে ব্যথা করছে?\nকাউন্সিলর একরামুলের স্ত্রী-কন্যাদের সঙ্গে, ঠিক এমনটাই ঘটেছে।\nযিনি বা যারা একরামুলকে ডেকে নিয়েছিলেন, নিশ্চয়ই তার বা তাদেরও স্ত্রী আছেন, আছেন সন্তান। হয়তো তার বা তাদেরও দুটি কন্যা আছে, ঠিক একরামুলের কন্যাদের মতোই। তারাও প্রতিদিন বা রাতে বাবার ফিরে আসার প্রতীক্ষায় থাকেন। দিনে কয়েকবার ফোন করে খবর নেন। কখন আসবেন, জানতে চান?\nউত্তর হয়তো একরামুলের মতোই হয় ‘জরুরি কাজে যাচ্ছি, চলে আসব মা…, ঘুমাও…।’ ঘুরে-ফিরে মানুষের জীবন তো একই রকম। কিন্তু একরামুলদের যারা ডেকে নেন, ধরে নেন, গুলি করে হত্যা করেন, তাদের কি মন-হৃদয় নেই? এত ঠান্ডা মাথায় মানুষের পক্ষে মানুষকে হত্যা করা সম্ভব!\nআপনি অডিও ক্লিপে শুনছেন। পুরোটা শুনতে পারছেন না, বিচলিত হয়ে পড়ছেন। গুলি করার আগের একরামুলের মুখটা একবার ভাববার চেষ্টা করে দেখেন তো। কেমন ভয়-আতঙ্ক তার চেহারায় ফুটে উঠেছিল? স্ত্রী-কন্যাদের কথা ভাবার সময় পেয়েছিলেন একরাম, গুলিবিদ্ধ হওয়ার আগে!\nভাবুন তো একবার তাদের কথা, যারা গুলি করছিল, গোঙানির আওয়াজ শুনছিল-দেখছিল! কেমন হৃদয়- মনের মানুষ তারা!\nতার নাম ছিল নুরুজ্জামান জনি। তাকে গোয়েন্দা পুলিশ ধরে নিয়ে গিয়েছিল। জনির লাশে ১৮টি গুলির চিহ্ন পাওয়া গিয়েছিল। পুলিশের ভাষ্যানুযায়ী জনি নিহত হয়েছিল ‘বন্দুকযুদ্ধে’। এমন বহু জনির উদাহরণ দেওয়া যায়। সেদিকে যাচ্ছি না। জনির উদাহরণ সামনে আনার কারণ, জনি ছিল খিলগাঁও থানা ছাত্রদলের সাধারণ সম্পাদক। তার রাজনৈতিক পরিচয় বিএনপি। জনি ‘সন্ত্রাসী-মাস্তান’ একথা অনেককে বলতে শুনেছি। জনি সন্ত্রাসী-মাস্তান না ভালো মানুষ, জানি না। জানাটা গুরুত্বপূর্ণও নয়। সন্ত্রাসী-মাস্তানের শাস্তি দেয়ার জন্যে আইন আছে। বিনা বিচারে হত্যা করার আইন নেই। তারপরও বিচার ছাড়া জনিকে জীবন দিতে হয়েছিল। জনি যখন ‘বন্দুকযুদ্ধে’ নিহত হয়, তখন তার স্ত্রী আট মাসের অন্তঃসত্ত্বা। পেটে অনাগত সন্তানকে ধারণ করে স্ত্রীর স্বামী হারানোর হাহাকার, আকাশ-বাতাস ভারী করে তুলেছিল।\nএকরামুল ১৩ বছর টেকনাফ যুবলীগের সভাপতি ছিলেন। তিন বারের নির্বাচিত কাউন্সিলর। মৃত্যুর সময় পর্যন্ত আওয়ামী লীগের রাজনীতি করেছেন। মানুষ হিসেবে কেমন, সৎ না অসৎ কিছুই জানি না। আওয়ামী লীগ গত ১০ বছর ক্ষমতায়, ১৩ বছর টেকনাফ যুবলীগের সভাপতি, তিন বারের কাউন্সিলর যখন মধ্যবিত্ত জীবনযাপন করেন, তখন আর যাই হোক তাকে অসৎ বা ইয়াবা চোরাচালানের গডফাদার তো নয়ই, সাধারণ চোরাচালানিও বলতে পারি না। যদিও একটি স্যাটেলাইট চ্যানেল পুলিশের সূত্রকে নিজেদের অনুসন্ধান বলে একরামুলকে ইয়াবা চোরাচালানি হিসেবে পরিচয় করিয়ে দিয়েছিল। এখন সেই পরিচয়ের সত্যতা মিলছে না।\nএলাকার সাধারণ মানুষ বা রাজনীতিবিদরা তাকে মাস্তান বা চোরাচালানি হিসেবে চেনেন না, জানেন না। একজন ভালো রাজনীতিবিদ বা কাউন্সিলর হিসেবেই পরিচিত ছিলেন একরামুল। একজন কাউন্সিলর ‘ভালো রাজনীতিবিদ’ হিসেবে পরিচিত, বিষয়টি বাংলাদেশের বাস্তবতায় খুব স্বাভাবিক নয়।\nকেউ কেউ এখন বলছেন মিডিয়া একরামুলকে ইয়াবা গডফাদার হিসেবে পরিচয় করিয়ে দিয়েই তার সর্বনাশ করেছে। নিঃসন্দেহে ক্ষতি করেছে। একটি স্যাটেলাইট চ্যানেল একজনকে ইয়াবা গডফাদার বলল, আর তা সরকারের কাছে বিশ্বাসযাগ্য হয়ে গেল, নিজস্ব সংস্থা বা অনুসন্ধানের কোনো বিষয় নেই? গণমাধ্যমের সংবাদকে এতটা গুরুত্ব দেওয়া হয়? বদিকে নিয়ে কত সংবাদ প্রকাশিত হয়েছে- হচ্ছে, এক্ষেত্রে সবাই মিলে বলছেন ‘প্রমাণ নাই’। কার বিরুদ্ধে বড় অভিযোগ, একরামের না বদির?\nএকরামুল-জনি, দুজন মানুষ। দুই রকমের পরিচয়। বলছি রাজনৈতিক পরিচয়ের কথা। আওয়ামী লীগ-বিএনপি, পরিণতি দুজনের একই রকম, ‘বন্দুকযুদ্ধে’ মৃত্যু। যারা ভাবছেন আপনি আপনারা অন্য দলের নন, আপনারা নিরাপদ। ভাবনায় যে কত বড় ভুল আছে, একরামুল তার প্রমাণ।\nজনিরাও তখন ভেবেছিল, তারা নিরাপদ। তখনও তারা নিরাপদ ছিল না। সেই সময়ও ছাত্রদল- যুবদল- বিএনপির নেতা- কর্মী- ক্যাডাররা হত্যাকাণ্ডের শিকার হয়েছেন। তখন নাম ছিল ‘ক্রসফায়ার’। সেই সময় বেঁচে গিয়েছিল শুধু জামায়াত- শিবির।\nইনিয়ে-বিনিয়ে যারা ‘বন্দুকযুদ্ধ’ সমর্থন করেন, সেই আপনারা কি নিরাপদ! বিনা বিচারে হত্যাকাণ্ড যে সমাজে ‘বৈধ’ সেই সমাজে কেউ নিরাপদ নন।\n‘ক্রসফায়ার’র বিরুদ্ধে ছিল আওয়ামী লীগের অবস্থান।\nপ্রধানমন্ত্রী হিসেব দায়িত্ব নিয়ে ২০০৯ সালে শেখ হাসিনা ‘ক্রসফায়ার’ প্রসঙ্গে জাতীয় সংসদে বলেছিলেন, ‘বাঘ একবার মানুষের রক্তের স্বাদ পেয়ে গেলে, তাকে থামানো কঠিন।’\nবক্তব্যের ব্যাখ্যা বা তাৎপর্য বিশ্লেষণ করছি না। সরকারের রাজনৈতিক সিদ্ধান্তই আইনশৃঙ্খলা রক্ষাকারী বাহিনী বাস্তবায়ন করে। সরকার সিদ্ধান্ত নিয়েছে, ‘বন্দুকযুদ্ধ’ চলছে। সরকার সিদ্ধান্ত নিক ‘বন্দুকযুদ্ধ’ চলবে না, বন্ধ হয়ে যাবে। সাধারণ মানুষ হিসেবে আমরা রাষ্ট্র পরিচালনার এমন নীতির কথাই জানি।\nআপনার দলীয় পরিচয় যাই হোক,আপনি- আপনার স্ত্রী- সন্তান, বাবা- চাচা- মা- বোন, যে কারও পরিণতি একরামুল বা তার স্ত্রী- কন্যার মত হতে পারে। যারা গুম হয়ে গেছেন, তাদের স্বজনদের কথাও একবার কল্পনায় দেখার চেষ্টা করতে পারেন। আজ ‘ও’ ফিরছেন না, কাল হয়ত ‘আপনি’ ফিরবেন না। আজ ‘ও’ সন্তানের জন্যে হাহাকার করছেন, কাল যে একই রকম হাহাকার আপনাকে করতে হবে না, তা জানেন না।\nপ্রকাশিত অডিও ক্লিপ খতিয়ে দেখবে র‍্যাব। ভালো কথা।\nআমাদের সংস্কৃতিতে সেটাই ‘খতিয়ে’ দেখার কথা বলা হয়, যেটার প্রমাণ থাকে।\nনারায়ণগঞ্জের সাত অপহরণ- হত্যা, খতিয়ে দেখা হয়েছিল- লাশগুলো ভেসে উঠেছিল বলে। সাঁওতাল পল্লীর আগুন বা লিমনকে গুলি করে পঙ্গু করে দেওয়াটা, খতিয়ে দেখার ব্যাপারটা- দেশের মানুষের অজানা নয়।\nএখন যারা সোচ্চার হয়েছেন, তাদের একটা অংশ বিনা বিচারে হত্যাকাণ্ডের সমর্থক। মূলত এসব হত্যাকাণ্ডকে জায়েজ করার পেছনের একটা বড় শক্তি এরাই। এদের সমর্থনের কারণেই কর্তাব্যক্তিরা বলতে পারেন ‘মহৎ কাজ- জনগণ খুশি।’\nজেনে- বুঝে অসত্যের পক্ষে অবস্থান নেন তারা। একটির প্রমাণ পাওয়া গেলে বলেন ‘বিচার চাই’। তারপর বলেন ‘দেখেন কাউকে ছাড়া হচ্ছে না। যেখানে যা ঘটছে, ব্যবস্থা নেওয়া হচ্ছে।’\n‘ব্যবস্থা’ নেওয়ার নাম অভিযুক্তদের গ্রেপ্তার- জেল- বিচার। ফিরিয়ে দেওয়া যায় না সেই সাত জনের জীবন।\nএকরামের দলীয় পরিচয় এবং অডিও ক্লিপ প্রকাশিত না হলে, এরা কেউ কোনো কথা বলতেন না।\n‘খতিয়ে’ দেখে ‘ব্যবস্থা’ই যদি নেওয়া হবে, নারায়ণগঞ্জের ঘটনা জানার পরও ‘বন্দুকযুদ্ধ’কে বৈধতা দেওয়া হলো কেন? আপনারা একরাম হত্যার বিচার চান, মাদকমুক্ত দেশ- সমাজ চান, না ‘বন্দুকযুদ্ধ’র অবসান চান?\nআওয়ামী লীগের সাধারণ সম্পাদক ওবায়দুল কাদের এটাকে ‘ভুল’ হিসেবে দেখছেন। তার বক্তব্যের মর্মার্থ ‘ভুল’ মানে একজনের পরিবর্তে আরেকজন নিহত হয়েছেন। ‘বন্দুকযুদ্ধ’ মানে যে অডিও ক্লিপের বিবরণ, তা হয়ত অজান্তেই স্বীকার করে নিয়েছেন ওবায়দুল কাদের। ‘খতিয়ে’ দেখার কথা তিনিও বলেছেন। (খতিয়ে দেখাটা খুব জরুরি। ডেইলি স্টার নিজেও অডিও ক্লিপগুলোর সত্যতা যাচাই করতে পারেনি। সরকার যদি খতিয়ে দেখে সত্যতা নিশ্চিত করে সেটা সব মহলের জন্যই ভালো।)\nকী খতিয়ে দেখবেন? কণ্ঠ একরামুলের কিনা, স্ত্রীর কিনা, কন্যাদের কিনা? কে কীভাবে কথোপকথন রেকর্ড করলেন, তা খতিয়ে দেখবেন? কী করে প্রকাশ্যে এল তা দেখবেন? ব্যবস্থা নেবেন? কার বিরুদ্ধে, কী ব্যবস্থা?\nএকরামুল কি ফিরে আসবেন? স্ত্রী-কন্যাদের কাছে ফিরিয়ে দেওয়া যাবে একরামুলকে? জনির স্ত্রী কি স্বামীকে ফিরে পাবেন? সন্তান দেখবেন, ডাকবেন তাকে বাবা বলে?\nএখন অভিযান চলছে ইয়াবার টাকায় গড়া বাংলো বাড়িগুলোতে।\nঅথচ ইয়াবা এসেছে চোখের সামনে দিয়ে, বাংলোগুলো তৈরি হয়েছে চোখের সামনে। পত্রিকায় লেখা হয়েছে, অভিযান চলেনি। এতদিন পর অভিযানের নামে চলছে ‘বন্দুকযুদ্ধ’। আবার অভিযানের মধ্যেই বড় ইয়াবা গডফাদাররা এলাকা ছেড়েছেন।\nএই বাস্তবতায়, শুধু একরামুলকে নিয়ে হইচই করে লাভ নেই। অন্য ১২০ বা ১৩০ জনেরও স্ত্রী-সন্তান আছেন। তারা অডিও ক্লিপ রেখে মারা না যাওয়ায়, আপনাকে নাড়া দিতে পারেনি। ‘খতিয়ে’ দেখার প্রসঙ্গ আসেনি।\nস্বামী- স্ত্রী, পিতা- কন্যার সম্পর্ক তাদেরও হয়ত এমনই ছিল। তাদের সন্তানও নিশ্চয়ই বলতেন ‘আব্বু কখন আসবে…আব্বু তুমি কান্না করতেছ যে…’।\nআমরা মাদকমুক্ত সমাজ-দেশ চাই। অপরাধীদের বিচার শাস্তি চাই। বিচারহীন হত্যাকাণ্ডের সংখ্যা গুনতে চাই না।\nপূর্ববর্তী সংবাদ: পেটের সমস্যায় কিসমিসের পানি\nনগরির ফুটপাত হকারদের দখলে\nসিলেটে লোকবল সংকটে নাস্তানাবুদ স্বাস্থ্য খাত